“Dzidzɔ geɖe le nana me wu xɔxɔ.”—DƆWƆWƆWO 20:35, NW.\n1. Aleke Yehowa ɖenɛ fiana be dzidzɔ le nunana mee?\nDZIDZƆ si le nyateƒea nyanya me kple yayra siwo dona tsoa eme nye nunana xɔasiwo tso Mawu gbɔ. Susu geɖe le amesiwo va nya Yehowa si siwo ta dzi dzɔa wo ɖo. Gake togbɔ be dzidzɔ le nunana xɔxɔ me hã la, dzidzɔ le nu nana hã me. Yehowae nye “nunana nyuiwo katã kple nunana blibowo katã” Nala, eye eyae nye ‘dzidzɔ Mawu la.’ (Yakobo 1:17; Timoteo I, 1:11) Enaa nufiame nyuiwo amesiwo katã ɖoa toe, eye dzi dzɔnɛ ne amesiwo wòle nu fiamee ɖoa toe, abe alesi dzi dzɔa dzilawo ne wo viwo xɔ nufiame siwo nam wole wo lɔlɔ̃tɔe la ene.—Lododowo 27:11.\n2. (a) Nya kae Yesu gblɔ le nunana ŋu? (b) Dzidzɔ kae sua mía si ne míefia Biblia ƒe nyateƒea amewo?\n2 Nenema ke esime Yesu nɔ anyigba dzi la, dzi dzɔe be wòkpɔ amewo woxɔ eƒe nufiafia nyuie. Apostolo Paulo yɔ nya tso Yesu ƒe nya me be: “Dzidzɔ geɖe le nana me wu xɔxɔ.” (Dɔwɔwɔwo 20:35, NW) Dzidzɔ si míekpɔna ne míefia Biblia ƒe nyateƒea amewo menye dzidzeme si míekpɔna ne ame aɖe lɔ̃ ɖe míaƒe subɔsubɔdzixɔsewo dzi dzaa ko o. Eyi ŋgɔ sã wu ema, enyea dzidzɔ na mí be míenya be míele nane si ŋu asixɔxɔ nyui si nɔa anyi ɖaa le tsɔm na ame aɖe. Ne míenaa nu le gbɔgbɔ me la, míate ŋu akpe ɖe amewo ŋu woakpɔ viɖe fifia kple yi ɖe mavɔmavɔ me.—Timoteo I, 4:8.\nNunana Naa Dzi Dzɔa Ame\n3. (a) Aleke apostolo Paulo kple Yohanes ɖee fia be dzi dzɔ yewo esime yewokpe ɖe ame bubuwo ŋu le gbɔgbɔ me? (b) Nukatae Biblia ƒe nyateƒea fiafia mía viwo nye lɔlɔ̃ ɖeɖefia?\n3 Ẽ, abe alesi dzi dzɔa Yehowa kple Kristo ne wona gbɔgbɔmenuwo mí la, nenema ke dzi dzɔa Kristotɔwo hãe. Dzi dzɔ apostolo Paulo esime wònya be yete ŋu kpe ɖe ame bubuwo ŋu wosrɔ̃ Mawu ƒe Nya la me nyateƒea. Eŋlɔ ɖo ɖe Tesalonika-hamea be: “Amekae nye míaƒe mɔkpɔkpɔ kple dzidzɔ kple adegbeƒoƒo ƒe fiakuku la, ne menye miawo hãe le mía Aƒetɔ Yesu Kristo ŋku me le eƒe vava la me o mahã? Elabena miawoe nye míaƒe kafukafu kple dzidzɔ.” (Tesalonikatɔwo I, 2:19, 20) Nenema ke esime apostolo Yohanes nɔ nu ŋlɔm tso eƒe gbɔgbɔmeviwo ŋu la, eŋlɔ bena: “Nyemekpɔ dzidzɔ gã wu esia be, mese bena, vinyewo zɔna le nyateƒe me o.” (Yohanes III, 4) Bu dzidzɔ si wònyena be míakpe ɖe mía ŋutɔ mía viwo ŋu be woava zu míaƒe gbɔgbɔmeviwo hã ŋu kpɔ! Ðeviwo nyinyi le ‘Yehowa ƒe hehe kple nuxɔxlɔ̃ me’ nye lɔlɔ̃ si dzilawo aɖe afia. (Efesotɔwo 6:4) Dzilawo toa ema wɔwɔ me ɖenɛ fiana be yewotsɔ ɖe le yewo viwo ƒe dedienɔnɔ mavɔ me. Ne ɖeviawo xɔe la, enyea dzidzɔ kple dzidzeme gã na dzilawo.\n4. Nuteƒekpɔkpɔ kae ɖe alesi dzidzɔ le nunana le gbɔgbɔ me me la fia?\n4 Dell nye ɣeyiɣiawo katã ƒe mɔɖela ganye vi atɔ̃ dada. Egblɔ be: “Mate ŋu ase apostolo Yohanes ƒe nyawo gɔme nyuie elabena enye dzidzɔ nam ŋutɔ be vinyewo dometɔ ene le ‘zɔzɔm le nyateƒea me.’ Menya be enyea bubu kple ŋutikɔkɔe na Yehowa ne ƒomewo wɔ ɖeka le tadedeagu vavãtɔ me, eyata nye dzi dze eme ŋutɔ esi mekpɔe be ele yayram ɖe agbagba siwo dzem mele be míafia nyateƒea vinyewo la dzi. Agbenɔnɔ tegbetegbe le Paradiso me kple nye ƒomea ƒe mɔkpɔkpɔ dodzidzɔname naa mɔkpɔkpɔ xɔa menye heʋãam be mado dzi togbɔ be nɔnɔme sesẽ kple mɔxenuwo li hã.” Nublanuitɔe la, woɖe Dell ƒe vinyɔnuwo dometɔ ɖeka le hamea me ɖe nusi medze Kristotɔ o wɔwɔ ta. Ke hã Dell ʋlina vevie be nukpɔsusu nyui nakpɔtɔ anɔ ye si. Egblɔ be: “Mele mɔ kpɔm be gbeɖeka la, vinyenyɔnuvia atsɔ ɖokuibɔbɔ kple anukwareɖiɖi agbugbɔ ava Yehowa gbɔ. Gake medaa akpe na Mawu be vinye akpa gãtɔ yi edzi le esubɔm nuteƒewɔwɔtɔe. Dzi si dzɔam nye ŋusẽtsoƒe ŋutɔŋutɔ nam.”—Nexemya 8:10.\nXɔlɔ̃ Siwo Nɔa Anyi Ðaa Dzedze\n5. Ne míetsɔ mía ɖokui na le nusrɔ̃lawɔwɔdɔa me la, nuka nyanyae naa míaƒe dzi dzea eme?\n5 Yesu gblɔ na eyomedzelawo be woawɔ amewo woanye Kristotɔ nusrɔ̃lawo eye woafia nu wo tso Yehowa kple eƒe nudidiwo ŋu. (Mateo 28:19, 20) Yehowa kple Yesu siaa kpe ɖe amewo ŋu ɖokuitɔmadimaditɔe be woasrɔ̃ nu tso nyateƒemɔa ŋu. Eyata ne míetsɔ mía ɖokui na le nusrɔ̃lawɔwɔdɔa me la, míaƒe dzi dzea eme esi míenyae be míele Yehowa kple Yesu ƒe kpɔɖeŋu srɔ̃m, abe alesi Kristotɔ gbãtɔwo wɔe ene. (Korintotɔwo I, 11:1) Eyata ne míewɔ nu aduadu kple Mawu Ŋusẽkatãtɔ la kple Via si gbɔ melɔ̃a nu lena o la, tameɖoɖo ŋutɔŋutɔ va nɔa míaƒe agbe ŋu. Yayra ka gbegbee nye si be woabu mí kpe ɖe Mawu ƒe “hadɔwɔlawo” ŋu! (Korintotɔwo I, 3:9) Eye ɖe menye dzidzɔ gã ŋutɔ be mawudɔlawo gɔ̃ hã le akpa aɖe wɔm le nyanyuigbeƒãɖeɖedɔ sia me oa?—Nyaɖeɖefia 14:6, 7.\n6. Ne míekpɔ gome le gbɔgbɔ me nunana me la, amekawo xɔlɔ̃e míava zu?\n6 Le nyateƒe me ne míekpɔ gome le gbɔgbɔmenunanadɔ sia me la, míate ŋu ava zu amesiwo wu Mawu ƒe hadɔwɔlawo ko—míate ŋu ava nye exɔlɔ̃wo tegbee. Woyɔ Abraham be Yehowa xɔlɔ̃, le eƒe xɔse ta. (Yakobo 2:23) Ne míedzea agbagba be míawɔ Mawu ƒe lɔlɔ̃nu la, míawo hã míate ŋu ava zu Mawu xɔlɔ̃wo. Ne míewɔ esia la, míeva zua Yesu hã xɔlɔ̃wo. Egblɔ na eƒe nusrɔ̃lawo be: “Meyɔ mi be xɔlɔ̃wo, elabena nusiwo katã mese tso Fofonye gbɔ la, mena mienya wo.” (Yohanes 15:15) Dzi dzɔa ame geɖe ne wobu wo be wonye ameŋkuta alo dumegãwo xɔlɔ̃wo, gake woate ŋu abu mí ame eve gãtɔ kekeake siwo le xexeame katã la xɔlɔ̃wo!\n7. (a) Aleke nyɔnu aɖe wɔ xɔlɔ̃ vavã aɖe va su esi? (b) Nuteƒekpɔkpɔ sia tɔgbe su asiwòa?\n7 Tsɔ kpe ɖe eŋu la, ne míekpe ɖe amewo ŋu wova nya Mawu la, woava zu mía xɔlɔ̃wo hã, si naa dzidzɔ tɔxɛ aɖe sua mía si. Joan, amesi le United States, dze Biblia sɔsrɔ̃ gɔme kple nyɔnu aɖe si ŋkɔe nye Thelma. Togbɔ be Thelma ƒometɔwo tsi tre ɖe eƒe nusɔsrɔ̃a ŋu hã la, mena ta o, eye wòxɔ nyɔnyrɔ le ƒe ɖeka megbe. Joan ŋlɔ bena: “Mía kplii ƒe hadedea metɔ ɖe afima o; ke míeva zu xɔlɔ̃ ŋutɔŋutɔwo ƒe 35 aɖewoe nye sia. Míezɔna ɖekae yia gbeadzi kple takpekpewo zi geɖe. Mlɔeba meva ʋu yi aƒe yeye si gbɔ didi kilometa 800 tso egbɔ me. Gake Thelma yi edzi ŋlɔa lɛta siwo me lɔlɔ̃nya dodzidzɔname si ƒo ɖesiaɖe ta le ɖona ɖem, hegblɔna nam be yesusuam eye wòdaa akpe nam be menye xɔlɔ̃ kple kpɔɖeŋuɖola na ye, eye be mefia Biblia ƒe nyateƒea ye. Xɔlɔ̃ kplikplikpli lɔ̃ame sia tɔgbe kpɔkpɔ nye teƒeɖoɖo nyui si mexɔ ɖe agbagba siwo medze kpe ɖe eŋu wòsrɔ̃ nu tso Yehowa ŋu la ta.”\n8. Nɔnɔme nyui ka ƒe amesinɔnɔe akpe ɖe mía ŋu le subɔsubɔdɔa me?\n8 Didi be míake ɖe ame aɖe si di be yeasrɔ̃ nyateƒea ŋu ate ŋu akpe ɖe mía ŋu míado dzi nenye be amesiwo míedoa goe dometɔ geɖe metsɔa ɖeke le Yehowa ƒe Nyaa me boo o alo wometsɔ ɖeke le eme kura o gɔ̃ hã. Ðekematsɔleme sia ate ŋu anye míaƒe xɔse kple dzidodo ŋu gbetɔame. Ke hã nɔnɔme nyui ƒe amesinɔnɔ akpe ɖe mía ŋu. Fausto, amesi tso Guatemala la gblɔ be: “Ne mele gbeƒã ɖem na amewo la, mebua alesi wòavivie ne amesi mele nua ƒom na va zu gbɔgbɔ me nɔvi ŋutsu alo nyɔnu la ŋu. Enɔa nye tame be ame aɖe si mado goe gbeɖeka ate ŋu ava xɔ Mawu ƒe Nya la ƒe nyateƒea godoo. Nukpɔsusu ma doa ŋusẽm meyia dɔa dzi eye wònaa dzi dzɔam ŋutɔŋutɔ.”\nKesinɔnuwo Nuƒoƒoƒu Ðe Dziƒo\n9. Nya kae Yesu gblɔ tso dziƒokesinɔnuwo ŋu, eye nukae míate ŋu asrɔ̃ tso esia me?\n9 Nusrɔ̃lawo wɔwɔ, eɖanye mía viwo loo alo ame bubuwo o, menɔa bɔbɔe ɣesiaɣi o. Ate ŋu axɔ ɣeyiɣi, abia dzigbɔɖi, kple dzidodo. Gake ɖo ŋku edzi be ame geɖe lɔ̃ be yewoawɔ dɔ sesĩe aƒo ŋutilãmenu geɖe nu ƒu na wo ɖokui, nusiwo mehea dzidzɔ vanɛ na wo zi geɖe o, eye womenɔa anyi tegbee o. Yesu gblɔ na eƒe nyaselawo be enyo wu be woadi gbɔgbɔmenuwo. Egblɔ be: “Migadzra nu nyuiwo ɖo na mia ɖokui le anyigba dzi, afisi agbagblaʋui kple nusiwo ɖua nu la, gblẽa nu le, eye fiafitɔwo dzea kpɔ va fia nu le la o; ke boŋ midzra nu nyuiwo ɖo na mia ɖokui le dziƒo, afisi agbagblaʋui kple nusiwo ɖua nu la, megblẽa nu le o, eye fiafitɔ medzea kpɔ va fia nu le o.” (Mateo 6:19, 20) Ne míeti gbɔgbɔmetaɖodzinuwo—siwo ƒe ɖee nye gomekpɔkpɔ le dɔ vevi si nye nusrɔ̃lawo wɔwɔ me—yome la, enyanya be míele Mawu ƒe lɔlɔ̃nu wɔm eye be aɖo eteƒe na mí ate ŋu ana míaƒe dzi nadze eme. Apostolo Paulo ŋlɔ bena: “Mawu menye madzɔmadzɔtɔ be, wòaŋlɔ miaƒe dɔwɔwɔ kple lɔlɔ̃, si mieɖe fia le eƒe ŋkɔ ta, . . . be o.”—Hebritɔwo 6:10.\n10. (a) Nukatae gbɔgbɔmekesinɔnuwo le Yesu si? (b) Aleke Yesu tsɔ eɖokui nae, eye vi kae wòaɖe na ame bubu geɖewo?\n10 Ne míewɔ dɔ moveviɖoɖotɔe be míawɔ nusrɔ̃lawo la, ke míele ‘kesinɔnuwo nu ƒom ƒu ɖe dziƒo’ na mía ɖokui, abe alesi Yesu gblɔe ene. Esia hea dzidzɔ si le nuxɔxɔ me vɛ na mí. Ne míena nu ɖokuitɔmadimaditɔe la, enyea ŋusẽdodo na mía ŋutɔwo mlɔeba. Yesu ŋutɔ subɔ Yehowa nuteƒewɔwɔtɔe ƒe biliɔn nanewo. Bu kesinɔnu siwo nu wòaƒo ƒu ɖe dziƒo ŋu kpɔ ko! Ke hã Yesu medi eya ŋutɔ tɔ o. Apostolo Paulo ŋlɔ bena: ‘Yesu tsɔ eɖokui hena le mía nuvɔ̃ ŋuti, bene yeaɖe mí atso xexeme vɔ̃ɖi, si li fifia me le Mawu, mía Fofo, ƒe lɔlɔ̃nu la nu.’ (Galatiatɔwo 1:4) Menye ɖeko Yesu tsɔ eɖokui na ɖokuitɔmadimaditɔe wɔ subɔsubɔdɔa ɖeɖeko o, ke hã etsɔ eƒe agbe ŋutɔŋutɔ na tafee ale be mɔnukpɔkpɔ nate ŋu asu ame bubuwo si woaƒo kesinɔnu nu ƒu ɖe dziƒo.\n11. Nukatae gbɔgbɔmenunanawo nyo wu ŋutilãmetɔwo?\n11 Ne míele nu fiam ame bubuwo tso Mawu ŋu la, míele kpekpem ɖe wo ŋu be woakpɔ alesi woawo hã nate ŋu aƒo gbɔgbɔmekesinɔnu siwo megblẽna o nu ƒui. Nukae nàte ŋu ana ame si lolo wu esia? Ne èna gaƒoɖokui xɔasi aɖe, ʋu, alo aƒe gɔ̃ hã xɔ̃wò la, ate ŋu adzɔ dzi na xɔ̃wòa eye wòada akpe ɖe eta, eye dzidzɔ si le nunana me asu asiwò. Gake nɔnɔme ka mee nunana ma anɔ le ƒe 20 megbe? Le ƒe 200 megbe? Le ƒe 2,000 megbe? Gake ne ètsɔ ɖokuiwò na kpe ɖe ame aɖe ŋu wòva subɔ Yehowa la, nunana ma ate ŋu aɖe vi na amea tegbee.\nNyateƒea Dilawo Didi\n12. Aleke ame geɖe tsɔ wo ɖokui na be yewoakpe ɖe ame bubuwo ŋu le gbɔgbɔ mee?\n12 Be dzidzɔ si le gbɔgbɔmenunana me nasu Yehowa ƒe amewo si la, woyia amewo gbɔ le anyigbaa ƒe akpa sia akpa. Ame akpe geɖe gblẽ aƒe kple ƒometɔwo ɖi heva zu dutanyanyuigblɔlawo le dukɔ siwo me wòhiã le be woasrɔ̃ gbe kple dekɔnu yeyewo le me. Ame bubuwo ʋu yi teƒe bubu siwo wohiã Fiaɖuƒegbeƒãɖelawo le wu le wo de dukɔwo me. Ame bubuwo hã srɔ̃ dutagbe aɖe, si ʋu mɔnukpɔkpɔ na wo be woaɖe gbeƒã na amedzro siwo ʋu va woƒe nutowo me. Le kpɔɖeŋu me esi atsu kple asi aɖe siwo le New Jersey, U.S.A., nyi wo vi eve wotsi hele subɔsubɔm fifia le Yehowa Ðasefowo ƒe xexeame katã ƒe dɔwɔƒegã megbe la, wodze mɔɖeɖedɔa wɔwɔ gɔme eye wosrɔ̃ Chinagbe. Le ƒe etɔ̃ me la, wowɔ Biblia-nusɔsrɔ̃ kple Chinagbedola 74 siwo le kɔledzi aɖe si te ɖe wo ŋu dem. Ète ŋu kekea wò subɔsubɔdɔa ɖe enu le mɔ vovovowo nu be nàte ŋu akpɔ dzidzɔ geɖe wu le nusrɔ̃lawɔwɔdɔa mea?\n13. Nukae nàte ŋu awɔ ne èdi be yeƒe subɔsubɔdɔa natse ku wu?\n13 Ðewohĩ èle didim vevie be yeawɔ Biblia-nusɔsrɔ̃ kple ame aɖe gake mete ŋu le edzi dzem o. Le dukɔ aɖewo me la, keke ɖe ɖetsɔlemetɔwo ŋu sesẽ. Ðewohĩ amesiwo nèdoa goe metsɔ ɖeke le Biblia me o. Ne nyaa le alea la, ekema àte ŋu aƒo nu tso wò didia ŋu edziedzi le gbedodoɖa me, èsi nènyae be Yehowa kple Yesu Kristo siaa tsɔ ɖe le dɔa me vevie eye woate ŋu afia mɔ wò ayi ame si ƒe nɔnɔme ɖi alẽ la gbɔ ta. Bia aɖaŋuɖoɖo tso wò hamea me tɔ siwo bi ɖe gbeƒãɖeɖedɔa me wu alo amesiwo ƒe dɔa le ku tsem wu la gbɔ. Wɔ hehe kple aɖaŋuɖoɖo siwo wonana le Kristotɔwo ƒe kpekpewo me la ŋudɔ. Na nutome sue dzikpɔlawo kple wo srɔ̃wo ƒe aɖaŋuɖoɖowo naɖe vi na wò. Ƒo wo katã ta la, alɔ megaku wò gbeɖe o. Nunyala la ŋlɔ bena: “Ƒã wò nukuwo le ŋdi, eye megadzudzɔ le ɣetrɔ me o; elabena mènya kae le wɔwɔ ge o.” (Nyagblɔla 11:6) Le ema wɔwɔ me la, wò ŋku nanɔ ŋutsu nuteƒewɔlawo abe Noa kple Yeremya ene dzi. Togbɔ be ame ʋɛ ŋutɔ aɖewo koe ɖo to woƒe gbeƒãɖeɖea hã la, woƒe subɔsubɔdɔa kpɔ dzidzedze. Ƒo wo katã ta la, edze Yehowa ŋu.\nWɔ Wò Ŋutete Ðesiaɖe\n14. Aleke Yehowa bua ame tsitsi siwo le eƒe subɔsubɔdɔa wɔm lae?\n14 Ate ŋu anye be wò nɔnɔmewo meɖe mɔ na wò be nàwɔ subɔsubɔdɔa alesi nàdi be yeawɔe o. Le kpɔɖeŋu me, tsitsi ate ŋu aɖe nusi nàte ŋu awɔ le Yehowa ƒe subɔsubɔdɔa me la dzi akpɔtɔ. Gake ɖo ŋku nusi nunyala la ŋlɔ dzi be: “Atsyɔ̃fiakuku enye ta ƒowɔ, dzɔdzɔenyenye ƒe mɔ dzi wokpɔnɛ lena.” (Lododowo 16:31) Le Yehowa gome la, edzea eŋu ne ame zã eƒe agbe le eƒe subɔsubɔdɔa me. Tsɔ kpe ɖe eŋu la, Ŋɔŋlɔawo gblɔ be: “Ame ma ke [nye Yehowa] manye, vaseɖe esime miaku amegã; matsɔ mi ado agbae ɖe ɖokuinye dzi, eye maɖe mi.” (Yesaya 46:4) Míaƒe Dziƒofofo lɔ̃amea do ŋugbe be yealé amesiwo wɔa nuteƒe nɛ la ɖe te ahakpe ɖe wo ŋu.\n15. Èxɔe se be Yehowa sea wò nɔnɔmewo gɔmea? Nukatae?\n15 Ðewohĩ èle dɔléle, srɔ̃tɔ dzimaxɔsetɔ ƒe tsitretsiɖeŋu, ƒomegbanɔamedzi kpekpewo, alo kuxi sesẽ bubu aɖe me tom. Yehowa dea dzesi míaƒe gbɔdzɔgbɔdzɔwo kple nɔnɔmewo, eye elɔ̃a mí le agbagba siwo míedzena nuteƒewɔwɔtɔe be míasubɔe la ta. Esia le alea togbɔ be dɔ si míewɔna anɔ sue wu ame bubuwo tɔ gɔ̃ hã. (Galatiatɔwo 6:4) Yehowa nya be míede blibo o, eye media nusi míate ŋu awɔ o la tsoa mía si o. (Psalmo 147:11) Ne míewɔa míaƒe ŋutete ɖesiaɖe la, kakaɖedzi ate ŋu anɔ mía si be míele vevie le Mawu ŋkume eye be maŋlɔ míaƒe xɔsedɔwɔwɔwo be o.—Luka 21:1-4.\n16. Mɔ ka nue hamea me tɔ ɖesiaɖe wɔa akpa aɖe le ame aɖe wɔwɔ nusrɔ̃lae me?\n16 Ðo ŋku edzi hã be ame geɖe ƒe dɔe nusrɔ̃lawɔwɔdɔa nye. Ame ɖeka aɖeke mewɔa nusrɔ̃la o, abe alesi tsidzadza ɖeka menaa nuku tsina o ene. Enye nyateƒe be Ðasefo ɖeka aɖe ate ŋu ake ɖe ɖetsɔlemetɔ aɖe ŋu ahawɔ Biblia-nusɔsrɔ kplii ya. Gake ne ame yeye ma nya va Fiaɖuƒe Akpataa me ko la, hamea katãe kpena ɖe eŋu be wòaxɔ nyateƒea. Nɔviwo ƒe ɖetsɔtsɔ le wo nɔewo me ɖea Mawu ƒe gbɔgbɔa ƒe ŋusẽkpɔɖeamedzi fiana. (Korintotɔwo I, 14:24, 25) Ðeviwo kple ƒewuiviwo ɖoa nya ŋu wòwɔa dɔ ɖe ame dzi, si naa ame yeyea kpɔnɛ be míaƒe sɔhɛwo to vovo tso sɔhɛ siwo le xexeame gbɔ. Dɔnɔwo, ŋusẽmanɔŋutɔwo, kple ame tsitsi siwo le hamea me fiaa nusi dzidodo bia la ame yeyewo. Ƒe ka ke míexɔ alo kuxi ka ke me tomee míeɖale o, mía dometɔ ɖesiaɖe wɔa akpa vevi aɖe le kpekpeɖeŋu nana ame yeyewo me esime woƒe ŋudzedzekpɔkpɔ ɖe Biblia ƒe nyateƒea ŋu le to dem ɖe edzi eye wole ŋgɔyiyi wɔm ɖo ta nyɔnyrɔxɔxɔ gbɔ. Gaƒoƒo ɖesiaɖe si míetsɔ wɔ subɔsubɔdɔae, tɔtrɔyi ɖesiaɖe si míewɔ, dze ɖesiaɖe si míeɖo kple ɖetsɔlemetɔ aɖe le Fiaɖuƒe Akpata me, adze nu maɖinui, gake enye dɔ klitsu si wɔm Yehowa le ƒe akpa aɖe.\n17, 18. (a) Hekpe ɖe nusrɔ̃lawɔwɔdɔa wɔwɔ ŋu la, aleke míate ŋu akpɔ dzidzɔ si le nunana mee? (b) Ne míekpɔ dzidzɔ si le nunana me la, ameka srɔ̃mee míele?\n17 Gake tsɔ kpe ɖe dɔ vevi si nye nusrɔ̃lawo wɔwɔ ŋu la, mí Kristotɔwo míekpɔa dzidzɔ si le nunana me le mɔ bubuwo hã nu. Míate ŋu awɔ ɖoɖo ɖe ga aɖewo dzɔdzɔ be woatsɔ ado alɔ tadedeagu dzadzɛa kple kpekpeɖeŋunana amesiwo hiã tu ŋu. (Luka 16:9; Korintotɔwo I, 16:1, 2) Míate ŋu adi mɔnu awɔ amedzro na ame bubuwo. (Romatɔwo 12:13) Míate ŋu adze agbagba “[awɔ] nu nyui na amesiame, ke vevietɔ na haxɔsetɔwo.” (Galatiatɔwo 6:10) Eye míate ŋu ana nu ame bubuwo le mɔ siwo le bɔbɔe, gake hele vevie la nu, míate ŋu ato—lɛta, kaƒoƒo, nunana, kpekpeɖeŋunana le nanewo me, dzideƒonamenya aɖe—dzi ana nu ame bubuwo.\n18 Ne míenaa nu la, míele eɖem fia be míele míaƒe Dziƒofofoa srɔ̃m. Míeɖea míaƒe dadavilɔlɔ̃, si nye Kristotɔ vavãwo ƒe dzesidenu, hã fiana. (Yohanes 13:35) Ŋkuɖoɖo nusiawo dzi ate ŋu akpe ɖe mía ŋu be míakpɔ dzidzɔ si tsoa nunana me.\n• Aleke Yehowa kple Yesu ɖo nunana le gbɔgbɔ me ƒe kpɔɖeŋui?\n• Aleke míawɔ adze xɔlɔ̃ wòanɔ anyi ɖaae?\n• Afɔ kawoe míate ŋu aɖe awɔ míaƒe subɔsubɔdɔa wòaɖe vi wu?\n• Aleke hamea me tɔ ɖesiaɖe ate ŋu akpɔ dzidzɔ si le nunana mee?\nNe ɖeviwo xɔ amehehe la, dzilawo kpɔa dzidzɔ geɖe eye woƒe dzi dzea eme\nXɔlɔ̃ vavãwo ate ŋu asu mía si to nusrɔ̃lawo wɔwɔ me\nYehowa kpena ɖe ame ŋu le eƒe tsitsime\nMíetoa mɔ siwo le bɔbɔe evɔ wole vevie dzi kpɔa dzidzɔ si le nunana me\nƉoe Ɖe Amewo Ɖoe Ɖe Amewo Kpɔ Dzidzɔ Si Tsoa Nunana Me!\nw01 7/1 axa 12-17


Dɔwɔwɔwo 2 | Biblia Le Internet Dzi | Xexe Yeye Gɔmeɖeɖe (1984)\n2 Ke esi Pentekoste ŋkekenyui la nɔ edzi yim la, wo katã wonɔ teƒe ɖeka, 2 eye kasia wose nane ƒe ɖiɖi tso dziƒo abe ya sesẽ aɖee ƒo ene, eye wòxɔ aƒe si me wonɔ la katã me. 3 Eye wokpɔ aɖe siwo le abe dzo ƒe aɖewo ene kaka ɖe wo dome, eye ɖeka dze ɖe wo dometɔ ɖe sia ɖe dzi, 4 eye gbɔgbɔ kɔkɔe yɔ wo katã taŋ, eye wote gbe bubuwo dodo, abe ale si gbɔgbɔ la na wo be woaƒo nui ene. 5 Ke Yudatɔwo, mawuvɔ̃lawo, tso dukɔ siwo katã le dziƒoa te la dometɔ ɖe sia ɖe me, nɔ Yerusalem ɣemaɣi. 6 Eya ta esi gbe sia ɖi la, ameha la ƒo zi va kpe ta, eye woƒe nu ku, elabena wo dometɔ ɖe sia ɖe see wonɔ ye ŋutɔ degbe dom. 7 Le nyateƒe me la, gbɔgblɔ bu ɖe wo, eye wotsi yaa hegblɔ be: “Kpɔ ɖa, Galileatɔwoe ame siawo katã, siwo le nu ƒom la nyee, alo? 8 Ke aleke wɔ mía dometɔ ɖe sia ɖe le ye ŋutɔ degbe, si me wodzii ɖo, la sem? 9 Partiatɔwo kple Mediatɔwo kpakple Elamtɔwo, kple ame siwo tso Mesopotamia, kple Yudea, kple Kapadokia, Ponto, kple Asia nuto me, 10 kple Frigia, kple Pamfilia, Egipte, kple Libia, si le Kirene gbɔ, ƒe teƒeteƒewo, kple ame siwo nye amedzrowo tso Roma, Yudatɔwo kple ame siwo trɔ dzi me zu Yudatɔwo siaa, 11 Kretatɔwo kple Arabiatɔwo, wole nu ƒom tso Mawu ƒe nu dzɔtsuwo ŋu le mía degbe me míele sesem.” 12 Ɛ̃, wo katã woƒe mo wɔ yaa, eye wotɔtɔ, eye wonɔ gbɔgblɔm na wo nɔewo be: “Nu sia gɔme ɖe?” 13 Ke hã, ame bubuwo ɖu fewu le wo ŋu hete gbɔgblɔ be: “Wain vivie le wo mum.” 14 Gake Petro kple ame wuiɖekɛawo tsi tsitre, eye wòkɔ eƒe gbe dzi ƒo nu gblɔ na wo be: “Yudea ŋutsuwo kple mi Yerusalem nɔlawo katã, esia nenɔ nyanya na mi, eye miɖo to nye nyawo. 15 Le nyateƒe me la, menye aha ame siawo mu, abe ale si miele esusum ene o, elabena ŋkekea ƒe gaƒoƒo etɔ̃lia* koe nye esia. 16 Ke boŋ nya si wogblɔ to nyagblɔɖila Yoel dzi ye nye esi: 17 ‘Mawu gblɔ be: “Le ŋkeke mamlɛawo me la, matrɔ nye gbɔgbɔ la ƒe ɖe akɔ ɖe ŋutilã ɖe sia ɖe ƒomevi dzi, eye mia viŋutsuwo kple mia vinyɔnuwo agblɔ nya ɖi, eye miaƒe ɖekakpuiwo akpɔ ŋutegawo, eye miaƒe amegã ɖeɖiwo aku drɔ̃ewo; 18 eye makɔ nye gbɔgbɔ la ƒe ɖe ɖe nye kluviŋutsuwo kple kluvinyɔnuwo kura gɔ̃ hã dzi le ŋkeke mawo me, eye woagblɔ nya ɖi. 19 Eye mana nukunuwo nadze le dziƒo afi mɛ kple dzesiwo le anyigba dzi afii, ʋu kple dzo kpakple dzudzɔbabla kɔtɔɔ; 20 ɣe atrɔ azu viviti, eye ɣleti atrɔ azu ʋu, hafi Yehowa ƒe ŋkeke gã, si nye atsyɔ̃ŋkeke la, nava ɖo. 21 Eye ame sia ame si yɔa Yehowa ƒe ŋkɔ la, woaɖee.”’ 22 “Israel ŋutsuwo, mise nya siawo: Yesu, Nazaretetɔ la, ame si Mawu ɖe fia mi gaglãa to ŋusẽdɔ kple nukunu kpakple dzesi siwo Mawu wɔ to edzi le mia dome la dzi, abe ale si mia ŋutɔwo mienyae ene, 23 ame sia, si wode asi le Mawu ƒe tameɖoɖo kple nunyanya do ŋgɔ la nu la, mieto sedzimawɔlawo ƒe asi dzi hee ɖe ati ŋu, eye mieɖee ɖa. 24 Gake Mawu fɔe ɖe tsitre esi wòtu ku ƒe vevewo, elabena mete ŋu yi edzi lée ɖi o. 25 Elabena David gblɔ le eŋu be: ‘Mena Yehowa le ŋkunyeme ɖaa; elabena ele nye nuɖusi me, bene naneke nagaʋuʋum o. 26 Esia tae nye dzi kpɔ dzidzɔ, eye nye aɖe tso aseye. Gawu la, nye ŋutilã kura gɔ̃ hã anɔ mɔkpɔkpɔ me; 27 elabena màgblẽ nye luʋɔ ɖe Hades* o, eye màɖe mɔ be ame si wɔa nuteƒe na wò la nakpɔ nyunyɔ o. 28 Èna menya agbemɔwo, àtsɔ dzidzɔ aɖi ƒo nam le ŋkuwòme.’ 29 “Ŋutsuwo, nɔviwo, mɔɖeɖe li be woatsɔ dzideƒo aƒo nu na mi tso ƒome ƒe tɔgbui David ŋu, be eku, eye woɖii, eye eƒe yɔdo le mía dome va se ɖe egbegbe. 30 Eya ta esi wònye nyagblɔɖila, eye wònya be Mawu do ŋugbe na ye heka atam tsɔ ɖo kpe edzi be, yeatsɔ yeƒe alimeviwo dometɔ ɖeka aɖo eƒe fiazikpui dzi la, 31 ekpɔ Kristo la ƒe tsitretsitsi la do ŋgɔ, eye wòƒo nu tso eŋu, be womegblẽe ɖe Hades o, eye eƒe ŋutilã hã mekpɔ nyunyɔ o. 32 Yesu sia la, Mawu fɔe ɖe tsitre, nu si ƒe ɖasefowo mí katã míenye. 33 Eya ta esi wodoe ɖe dzi wòyi ɖale Mawu ƒe nuɖusi me, eye wòxɔ gbɔgbɔ kɔkɔe si ŋugbe wodo la tso Fofo la gbɔ ta la, ekɔ nu sia si kpɔm miele hele sesem la ɖi. 34 Le nyateƒe me la, David melia yi dziƒowo o, ke boŋ eya ŋutɔ gblɔ be: ‘Yehowa gblɔ na nye Aƒetɔ be: “Bɔbɔ nɔ anyi ɖe nye nuɖusi me, 35 va se ɖe esime matsɔ wò futɔwo awɔ wò afɔɖodzinui.”’ 36 Eya ta Israel ƒe aƒe blibo la nanyae be, Mawu ɖo Yesu sia si miehe ɖe ati ŋu la wòzu Aƒetɔ kple Kristo.” 37 Ke esi wose esia la, etɔ woƒe dzi me vevie, eye wogblɔ na Petro kple apostolo susɔeawo be: “Ŋutsuwo, nɔviwo, nu kae wòle be míawɔ?” 38 Petro gblɔ na wo be: “Mitrɔ dzi me, eye mina woanyrɔ mia dometɔ ɖe sia ɖe ɖe Yesu Kristo ƒe ŋkɔ me hena nu vɔ̃wo ƒe tsɔtsɔke, eye miaxɔ gbɔgbɔ kɔkɔe ƒe nunana faa la. 39 Elabena mia kple mia viwo kpakple ame siwo katã le adzɔge ʋĩi, ame geɖe ale si nu Yehowa, mía Mawu la ayɔ va eɖokui gbɔ, lae wodo ŋugbea na.” 40 Eye wògagblɔ nya bubu geɖewo tsɔ ɖi ɖase na wo tsitotsito, eye wòyi edzi xlɔ̃ nu wo gblɔ be: “Mina woaɖe mi tso dzidzime gɔglɔ̃ sia me.” 41 Ale ame siwo xɔ eƒe nya la kple dzi blibo la, wonyrɔ wo, eye le ŋkeke ma dzi wotsɔ luʋɔ abe akpe etɔ̃ ene kpee. 42 Eye woyi edzi lé fɔ ɖe apostoloawo ƒe nufiafiawo ŋu vevie, womaa woƒe nuwo kple wo nɔewo, woɖua nu ɖekae, eye wonɔa gbedodoɖa dzi ɣesiaɣi. 43 Nyateƒee, luʋɔ ɖe sia ɖe te vɔvɔ̃, eye nukunu kple dzesi geɖewo te dzɔdzɔ to apostoloawo dzi. 44 Ame siwo katã va zu xɔsetɔwo la nɔ afi ɖeka, eye wowɔa nuwo katã ɖe du, 45 eye wodzraa woƒe anyigbawo kple woƒe nunɔamesiwo, eye womaa nu siwo wokpɔ la na wo katã, ame sia ame ɖe eƒe hiahiã nu. 46 Eye wonɔa gbedoxɔa me gbe sia gbe kple tame ɖeka, eye wotsɔa dzidzɔ geɖe kple dzimekɔkɔ ɖua nu le wo nɔewo ƒe aƒewo me, 47 nɔa Mawu kafum, eye amewo katã kpɔa ŋudzedze ɖe wo ŋu. Le ɣeyiɣi ma ke me la, Yehowa yi edzi tsɔ ame siwo ɖem wonɔ la nɔ kpekpem ɖe wo ŋu tso ŋkeke yi ŋkeke.


GBE BUBU Abbey Adza Afrikaans Ahanta Albanian Alur Amerika Tokunɔgbe Amharic Angola Tokunɔgbe Arabic Argentina Tokunɔgbe Armenian Assamese Attié Aukan Australia Tokunɔgbe Aymara Azerbaijani Azerbaijani (Cyrillic) Bambara Baoule Bashkir Basque Bassa (Cameroon) Bassa (Liberia) Batak (Dairi) Batak (Karo) Batak (Simalungun) Batak (Toba) Belize Kriol Bengali Bicol Bislama Bissau Guinean Creole Bolivia Tokunɔgbe Boulou Brazil Tokunɔgbe Britain Tokunɔgbe Bulgarian Cakchiquel (Central) Cambodian Catalan Cebuano Changana (Zimbabwe) Chavacano Chichewa Chile Tokunɔgbe China Mandaringbe (Bɔbɔetɔ) China Mandaringbe (Xoxotɔ) China Tokunɔgbe Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuabo Chuvash Cibemba Cinyanja Colombia Tokunɔgbe Comorian (Ngazidja) Costa Rica Tokunɔgbe Croatian Cuba Tokunɔgbe Czech Czech Republic Tokunɔgbe Damara Dangme Danish Digor Douala Drehu Dusun Dutch Ecuador Tokunɔgbe Efik El Salvador Tokunɔgbe Emberá (Catío) Esan Estonian Eŋlisi Eʋegbe Fante Faroese Fijian Finland Tokunɔgbe Finnish Fon Frafra France Tokunɔgbe Franse Ga Galician Garifuna Georgian German Germany Tokunɔgbe Ghana Tokunɔgbe Gitonga Gokana Greece Tokunɔgbe Greek Greenlandic Guadeloupean Creole Guarani Guarani (Bolivia) Guatemala Tokunɔgbe Guerze Gujarati Gun Guna Guéré Haitian Creole Hausa Hebrew Herero Hiligaynon Hindi Hiri Motu Hmong (Ɣi) Honduras Tokunɔgbe Huastec (San Luis Potosi) Hungarian Hungary Tokunɔgbe Hunsrik Iban Ibanag Ibinda Icelandic Igbo Iloko India Tokunɔgbe Indonesia Tokunɔgbe Indonesian Irish Isoko Italian Italy Tokunɔgbe Japan Tokunɔgbe Japanese Javanese Jula Kabuverdianu Kabyle Kachin Kannada Karen (S'gaw) Kazakh Kekchi Khana Khasi Kikaonde Kikongo Kikuyu Kiluba Kimbundu Kinande Kinyarwanda Kipende Kirghiz Kiribati Kirundi Kisi Kisii Kisonge Kongo Korea Tokunɔgbe Korean Kpelle Krio Kurdish Kurmanji (Caucasus) Kwangali Kwanyama Kyangonde Lahu Laotian Latgalian Latvian Lenje Lhukonzo Lingala Lithuanian Lomwe Low German Luganda Lugbara Lunda Luo Luvale Macedonian Macua Malagasy Malay Malayalam Malaysia Tokunɔgbe Maltese Mam Mambwe-Lungu Mangareva Maninkakan (Eastern) Mapudungun Marathi Marquesian (Hiva Oa) Marquesian (Nuku Hiva) Marshallese Mauritian Creole Maya Mazahua Mazatec (Huautla) Mbukushu Mende Meru Miskito Mixe Mixtec (Guerrero) Mixtec (Huajuapan) Mizo Mongolian Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ndebele Ndebele (Zimbabwe) Ndonga Nepali Netherlands Tokunɔgbe New Zealand Tokunɔgbe Ngabere Ngangela Nias Nicaragua Tokunɔgbe Nigerian Pidgin Niuean Norwegian Nuer Nyaneka Nyungwe Nzema Okpe Oromo Ossetian Otomi (Mezquital Valley) Panama Tokunɔgbe Pangasinan Papiamento (Aruba) Papiamento (Curaçao) Paraguay Tokunɔgbe Persian Peru Tokunɔgbe Philippines Tokunɔgbe Pidzin (Kamerun) Pilagá Polish Ponapean Portuguese Pular Punjabi Punjabi (Shahmukhi) Páez Quebec Tokunɔgbe Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Quichua (Pastaza) Quichua (Santiago del Estero) Quichua (Tena) Rarotongan Romania Tokunɔgbe Romanian Romany (Bulgaria) Romany (Eastern Slovakia) Romany (Macedonia) Romany (Macedonia) Cyrillic Romany (Northern Greece) Romany (Southern Greece) Russia Tokunɔgbe Russian Rutoro Réunion Creole Samoan Sango Saramaccan Sarnami Sena Senoufo (Cebaara) Sepedi Serbian Serbian (Roman) Sesotho (Lesotho) Setswana Seychelles Creole Shona Silozi Sinhala Slovak Slovakia Tokunɔgbe Slovenian Solomon Islands Pidgin Somali Spain Tokunɔgbe Spanish Sranantongo Sunda Susu Swahili Swati Swedish Tagalog Tahitian Tajiki Talian Tamil Tandroy Tankarana Tarahumara Tarascan Tatar Telugu Tetun Dili Thai Thai (Northeastern) Thailand Tokunɔgbe Tigrinya Tiv Tlapanec Toabaite Tojolabal Tok Pisin Tokelauan Tongan Totonac Tshwa Tsonga Turkish Turkmen Turkmen (Cyrillic) Tuvaluan Twi Tzeltal Tzotzil Udmurt Uighur (Cyrillic) Ukrainian Urdu Urhobo Uruguay Tokunɔgbe Uzbek Uzbek (Roman) Valencian Venda Venezuela Tokunɔgbe Vezo Vietnamese Wallisian Waray-Waray Wayuunaiki Welsh Wichi Wolaita Xhosa Yacouba Yoruba Zapotec (Isthmus) Zapotec (Lachiguiri) Zimbabwe Tokunɔgbe Zulu\nGilead Suku, Patterson, New York\nTeokrasi ƒe hehe si xɔm Yehowa Ðasefowo le ɣeyiɣi didi aɖee nye esia la ɖe dzesi ŋutɔ. Woɖo suku tɔxɛwo na ame siwo tsɔ woƒe ɣeyiɣiawo katã ɖo anyi na Fiaɖuƒegbeƒãɖeɖedɔa wɔwɔ, ale be woakpe ɖe wo ŋu woawɔ woƒe “subɔsubɔdɔ la de goe bliboe.”—2 Timoteo 4:5.\nMɔɖelawo Ƒe Subɔsubɔ Suku. Ne ame aɖe wɔ gbesiagbe mɔɖeɖedɔa ƒe ɖeka la, wokpenɛ be wòade suku sia ŋkeke ade le Fiaɖuƒe Akpata aɖe me le woƒe nutoa me. Sukua ƒe taɖodzinue nye be wòakpe ɖe mɔɖelaa ŋu wòate ɖe Yehowa ŋu geɖe wu, wòagabi ɖe ɖaseɖiɖidɔa ƒe akpa vovovoawo katã me, eye wòayi eƒe subɔsubɔdɔa dzi nuteƒewɔwɔtɔe.\nFiaɖuƒe Nyanyuigblɔlawo Ƒe Suku. Woɖo suku sia si xɔa ɣleti eve be woatsɔ ana hehe mɔɖela bibi siwo di be yewoaʋu ayi aɖasubɔ le afi sia afi si wohiã woƒe kpekpeɖeŋu le la. Ame siawo gblɔna be, “Nyee nye esi, dɔm!” eye woƒe nɔnɔme nyui sia nye Yesu Kristo, ame si nye Nyanyuigblɔla gãtɔ si nɔ anyigba dzi kpɔ la, ƒe kpɔɖeŋu sɔsrɔ̃. (Yesaya 6:8; Yohanes 7:29) Be woaʋu ayi aɖanɔ nuto bubu me biana be woanɔ agbe tsɛ. Ele be woatrɔ ɖe amewo ƒe agbenɔnɔ, yame ƒe nɔnɔme kple nuɖuɖu yeyewo ŋu. Ehiãna be woasrɔ̃ gbe yeyewo gɔ̃ hã. Suku sia le kpekpem ɖe nɔviŋutsu kple nɔvinyɔnu trewo kpakple srɔ̃tɔwo siaa, siwo xɔ tso ƒe 23 va se ɖe ƒe 65, ŋu be woasrɔ̃ nɔnɔme nyui siwo dzea Mawu ŋu, siwo akpe ɖe wo ŋu le woƒe dɔdeasia wɔwɔ me. Egakpena ɖe wo ŋu hã be woatu ŋutete siwo ana Yehowa kple eƒe habɔbɔa nazã wo geɖe wu la ɖo.\nGbetakpɔxɔ Habɔbɔa Ƒe Gilead Biblia Suku. Le Hebrigbe me la, “Gilead” gɔmee nye “Ðaseɖiɖikpekɔ.” Tso esime woɖo Gilead sukua le ƒe 1943 me la, wona hehe dutanyanyuigblɔla siwo wu 8,000 be woayi aɖaɖi ɖase “va se ɖe anyigba ƒe seƒe ke,” eye wole dzidzedze geɖe kpɔm. (Dɔwɔwɔwo 13:47) Hafi suku sia nuwulawo naɖo Peru la, hame aɖeke menɔ dukɔa me o. Fifia hame siwo le afi ma sɔ gbɔ wu 1,000. Esi míaƒe dutanyanyuigblɔlawo ɖo Japan teti la, Ðasefo siwo nɔ dukɔa me mede ewo gɔ̃ hã o. Fifia wosɔ gbɔ wu 200,000. Gilead suku si xɔa ɣleti atɔ̃ la delawo srɔ̃a Mawu ƒe Nya la tsitotsito. Wokpea mɔɖela veviwo alo ame siwo le nya nyuia gblɔm le duta, ame siwo le subɔsubɔm le alɔdzedɔwɔƒewo, alo nutome sue dzikpɔlawo be woade suku sia. Woxɔa hehe deto si nana woagabina nyuie, ale be woana xexea me katã ƒe dɔa nali ke ahakpɔ dzidzedze.\nNu kae nye Mɔɖelawo Ƒe Subɔsubɔ Sukua ƒe taɖodzinu?\nAme kawoe woɖo Fiaɖuƒe Nyanyuigblɔlawo Ƒe Sukua na?\nAleke teokrasi sukuwo na dzraa Fiaɖuƒea ƒe subɔlawo ɖo ɖe agbanɔamedziwo tsɔtsɔ ŋu?


Yesu Kristo—Aleke Wòle Be Míabui Egbea? | Fia Nu Viwòwo\nGBE BUBU Afrikaans Albanian Amharic Arabic Armenian Aymara Bicol Bulgarian Catalan Cebuano Chichewa China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Efik Estonian Eŋlisi Eʋegbe Finnish Franse Ga Georgian German Greek Guarani Haitian Creole Hebrew Hiligaynon Hungarian Icelandic Igbo Iloko Indonesian Italian Japanese Kazakh Kikuyu Kinyarwanda Kirghiz Kirundi Korean Lingala Lithuanian Luo Malagasy Maltese Mongolian Myanmar Ngabere Norwegian Nzema Oromo Pangasinan Papiamento (Aruba) Polish Portuguese Quechua (Bolivia) Romanian Russian Sepedi Serbian Serbian (Roman) Sesotho (Lesotho) Setswana Shona Sinhala Slovak Slovenian Spanish Sranantongo Swahili Swedish Tagalog Thai Tigrinya Tsonga Turkish Twi Ukrainian Uruund Vietnamese Wayuunaiki Xhosa Yoruba Zulu\nLe December me la, ame geɖe kpɔa Yesu ƒe vidzĩmenɔɣi ƒe nɔnɔmetatawo alo nɔmewɔwɔewo le xexea me godoo. Wokpɔnɛ be ele lãnuɖunu me. Lãnuɖunu nye nugo si me wokɔa gbe ɖo na lãwo be woaɖu. Gake vidzĩe wòle be míabu be Yesu kpɔtɔ nyea?— * Na míaƒo nu tso nu si le vevie wu si dzi wòle be míaɖo ŋkui ku ɖe Yesu ŋu la ŋu. Míate ŋu asrɔ̃ nu tso eŋu le nu si teƒe alẽkplɔla aɖewo kpɔ esime wonɔ gbedzi le zã me le afi si gogo Betlexem la me.\nEsime alẽkplɔlaawo nɔ gbea dzi la, kasia mawudɔla aɖe ɖe eɖokui fia wo. Egblɔ na wo be: “Wodzi Xɔla, si nye Kristo Aƒetɔ la, na mi.” Mawudɔlaa gblɔ na wo hã be woakpɔe be “woxatsa avɔ [ɖe Yesu ŋu hetsɔ] mlɔ lãnuɖunu me.” Enumake mawudɔla bubuwo hã va kpe ɖe eŋu eye wonɔ “Mawu kafum.”\nAleke nàse le ɖokuiwò me ne èsee mawudɔlawo le Mawu kafum?— Dzi dzɔ alẽkplɔlaawo ŋutɔ! Eye wogblɔ na wo nɔewo be: ‘Mina míayi Betlexem, ne míakpɔ nu sia si dzɔ la ɖa.’ Esi woyi afi ma la, wokpɔ “Maria kple Yosef kpakple vidzĩ, si nɔ anyimlɔƒe le lãnuɖunu me la.”\nEsia megbe kpuie la, ame bubuwo hã va afi si Maria kple Yosef nɔ le Betlexem. Esi alẽkplɔlaawo gblɔ nu si dzɔ ŋuti nya na wo la, ewɔ nuku na wo katã. Ðe wòdo dzidzɔ na wò be ènya nu tso dzidzɔnya siawo ŋua?— Edzɔa dzi na mí ame siwo katã lɔ̃ Mawu. Azɔ na míakpɔ nu si tae Yesu dzidzi ŋuti nyaa nye dzidzɔnya alea gbegbe ɖo. Gake ehiã be míadzro nu si dzɔ do ŋgɔ na esia esime Maria meɖe srɔ̃ haɖe o la me gbã.\nGbe ɖeka, mawudɔla aɖe si ŋkɔe nye Gabriel la va Maria gbɔ. Edo ŋugbe nɛ be adzi vi aɖe si “anye gã, eye woayɔe be Dziƒoʋĩtɔ la ƒe Vi.” Gabriel gagblɔ hã be: ‘Aɖu fia, eye nuwuwu manɔe na eƒe fiaɖuƒe la o.’\nEsi Maria meɖe srɔ̃ ɣemaɣi o ta la, edi be yeanya ale si nu sia ate ŋu ava emee. Eya ta Gabriel ɖe eme nɛ be: “Dziƒoʋĩtɔ la ƒe ŋusẽ ado vɔvɔli ɖe dziwò,” eye “woayɔ vi si nàdzi la be kɔkɔetɔ, Mawu ƒe Vi.” Nukunu gã aɖee wònye be woatrɔ Mawu ƒe Vi la ƒe agbe tso dziƒo atsɔ ade Maria ƒe vidzidɔ me be wòatsi abe vidzĩ ene!\nÐe nèkpɔ nɔnɔmetata alo wɔwɔfia siwo me “nunyala” etɔ̃ kple alẽkplɔlawo siaa yi ɖasrã Yesu vidzĩ la kpɔa?— Míekpɔa esia zi geɖe le Kristmas ɖuɣiwo (Noël dzi). Gake menye nenema tututue nyaa le o. Le nyateƒe me la, ɣletivimefakalawoe “nunyala” mawo nye, eye Mawu de se ɖe ɣletivimefakaka ŋu. Na míakpɔ nu si dzɔ esi wova ɖo la ɖa. Biblia gblɔ be: “Esi woyi aƒea me la, wokpɔ ɖevi sue la kple dadaa Maria.” Eya ta ɣemaɣi la, Yesu meganye vidzĩ si nɔ lãnuɖunu me o, ke boŋ enye ɖevi eye woa kple Yosef kpakple Maria wonɔ aƒe aɖe me!\nAleke ɣletivimefakalawo wɔ ke ɖe Yesu ŋu?— “Ɣletivi” aɖee fia mɔ wo, gake ekplɔ wo yi Fia Herodes gbɔ le Yerusalem gbã hafi kplɔ wo yi Betlexem. Biblia gblɔ be Herodes di be yeanya afi si Yesu le ale be yeawui. Azɔ bu nya sia ŋu kpɔ. Ame kae nèsusu be eyae na nu si dze abe ɣletivi ene la fia mɔ ɣletivimefakalaawo yi Herodes gbɔ?— Menye Mawu vavã, Yehowa, ye o, ke boŋ eƒe futɔ, Satana Abosam ye!\nEgbea, Satana dzea agbagba be yeana amewo nabu Yesu abe vidzĩ kokoe ene. Gake mawudɔla Gabriel gblɔ na Maria be: ‘Yesu aɖu fia, eye nuwuwu manɔe na eƒe fiaɖuƒe la o.’ Ɛ̃, Yesu zu Fia le dzi ɖum le dziƒo fifia, eye eteƒe madidi o, atsrɔ̃ Mawu ƒe futɔwo katã. Nu siae wòle be wòanɔ susu me na mí tso Yesu ŋu, eye ele be míagblɔe na ame bubuwo hã.\nNyaɖeɖefia 19:19-21; 1 Yohanes 2:17


Nu Ka Tae Míevɔ̃na Na Ku?\nNyɔ! | January 2008\nGBE BUBU Albanian Amharic Arabic Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Estonian Eŋlisi Eʋegbe Finnish Franse Georgian German Hiligaynon Hungarian Icelandic Indonesian Italian Japanese Korean Lithuanian Malagasy Malayalam Myanmar Norwegian Polish Portuguese Romanian Russian Samoan Sepedi Setswana Sinhala Slovak Slovenian Spanish Swahili Swedish Tagalog Thai Turkish Ukrainian Urdu\n“Kue nye nu dziŋɔtɔ kekeake; elabena eyae nye nuwuwua.”—Aristotle.\nEHATIWO bunɛ be enye nyɔnu mawuvɔ̃la, xɔsetɔ adodoe. Ame aɖewo yɔnɛ gɔ̃ hã be “eƒe sɔlemeha ƒe sɔti.” Wofiae be ku menye agbe ƒe nuwuwu o, ke boŋ be enye mɔ si dzi wotona ɖanɔa agbe le xexe bubu aɖe me. Ke hã, esi eya ŋutɔ va ɖo kudo nu la, vɔvɔ̃ na wòtsi dzodzodzoe. Esi ɖikeke na nyɔnua tɔtɔ le eɖokui me ta la, ebia eƒe mawusubɔsubɔ ŋuti ɖaŋuɖola be, “[Dzixɔse] geɖewo li [ku ɖe nu si dzɔna le ku me ŋuti]; aleke míawɔ anya esi nye nyuitɔ?”\nSubɔsubɔhawo kple habɔbɔ ɖe sia ɖe kloe xɔ edzi se be amegbetɔwo yia edzi nɔa agbe le ku megbe loo, alo be woagava nɔ agbe godoo. Dzixɔse vovovo siawo dometɔ kae nye nyateƒe? Ame geɖe mexɔ agbenɔnɔ le ku megbe dzi se kura o. Ke wò ya ɖe? Ðe wofia wò be amegbetɔ yia edzi nɔa agbe le ku megbea? Ðe nèxɔ edzi sea? Ðe nèvɔ̃na na kua?\nVɔvɔ̃ Na Agbemanɔmanɔ Kura\nNumekulawo yɔa vɔvɔ̃ na ku be “ku ŋuti dzimaɖitsitsi.” Anɔ abe ƒe blananewoe nye esia la, agbalẽwo kple numekulawo ƒe nyatakaka geɖewo ƒo nu tso nya sia ŋu. Gake ame akpa gãtɔ medina be yewoabu ku ŋu o. Ke hã, esi míenyae be míate ŋu aku ta la, esia ƒonɛ ɖe mía nu be míeva bua ku ŋu godoo. Amegbetɔ ƒe agbe ate ŋu awu enu ɣesiaɣi—ame 160,000 kuna gbe sia gbe le mama dedie nu! Nyateƒe si wònye be amegbetɔ ɖe sia ɖe ate ŋu aku la doa ŋɔdzi na ame geɖe.\nVɔvɔ̃ na ku ŋuti nunyalawo gblɔ be amewo tsia dzimaɖi ɖe ku ŋu le susu vovovowo ta. Ate ŋu anye vɔvɔ̃ na vevesese, vɔvɔ̃ le nu si tututu ku nye manyamanya ta, vɔvɔ̃ na ale si ku aɖe ame vevi aɖe ƒe agbe ɖa, kple vɔvɔ̃ na nu si ame ŋutɔ ƒe ku agblẽ le ame siwo wòagblẽ ɖe megbe ŋu.\nDzimaɖitsitsi siawo dometɔ si bɔ wue nye vɔvɔ̃ na agbemanɔmanɔ kura. Eŋububu be ku nye agbe ƒe nuwuwu kura doa ŋɔdzi na ame geɖe, metsɔ le subɔsubɔdzixɔse siwo le wo si me o. Nu siwo ŋu dzɔdzɔmeŋutinunyalawo va ke ɖo la gaƒlɔa dzo ɖe vɔvɔ̃ sia te. Enye nyateƒe be, dzɔdzɔmeŋutinunyalawo te ŋu ɖea míaƒe ŋutinuwo ƒe akpa gãtɔ ƒe dɔwɔwɔ me tsitotsito. Gake nugbagbeŋutinunyala, dzɔdzɔmeŋusẽŋununyala, alo nuwo ƒe wɔwɔme ŋuti nunyala aɖeke meke ɖe nu makpɔmakpɔ aɖeke ŋu le amegbetɔ ƒe lãme, si yia edzi nɔa agbe le ŋutilãa ƒe ku megbe o. Esia ta dzɔdzɔmeŋutinunyala geɖe gblɔna be, nu gbagbewo ƒe dzɔdzɔmeɖoɖo dzro aɖe koe ku nye.\nEya ta mewɔ nuku o be ame geɖe siwo ɖenɛ fiana le gaglãgbe be yewoxɔ agbenɔnɔ le ku megbe dzi se vevie gɔ̃ hã ate ŋu anɔ vɔvɔ̃m le ememe be yewoƒe agbe ava wu enu kura ne yewoku. Eɖe dzesi ŋutɔ be Fia Salomo, si nɔ anyi le blema la, ŋlɔ tso amegbetɔ ƒe ku ŋu be enye agbe ƒe nuwuwu kura; gake nya sia ate ŋu ado ŋɔdzi na ame geɖe.\n“Anyi” Koe Míagatrɔ Azu Vavã?\nSalomo ŋlɔ ɖe Nyagblɔla ƒe agbalẽa, si wòŋlɔ ƒe 3,000 enye esia la, me be: ‘Agbagbeawo nyae be, yewogbɔna kuku ge, ke kukuawo menya naneke o, fetu aɖeke megali na wo o, eye woŋlɔ woƒe ŋkɔ be. Woƒe amelɔlɔ̃ kple fuléle kpakple ŋuʋaʋã nu yi gbe aɖe gbe ke.’ Eŋlɔ yi edzi be: ‘Nu sia nu, si wò asi ate ŋu awɔ la, wɔe kple wò ŋusẽ; elabena nuwɔwɔ alo tamebubu, sidzedze alo nunya mele tsieƒe, afi si yi ge nala o.’—Nyagblɔla 9:5, 6, 10.\nGbɔgbɔ ʋã Salomo wògblɔ be, ‘nya ɖeka tɔgbie dzɔna ɖe amegbetɔviwo kple lãwo siaa dzi; ale si esiawo kunae la, nenema kee ekemɛawo hã kunae . . . Amegbetɔ mexɔ asi wu lã o . . . Wo katã woyina teƒe ɖeka; anyi me wo katã wotso, eye anyi wo katã woagazu.’—Nyagblɔla 3:19, 20.\nTogbɔ be Fia Salomo ye ŋlɔ nya mawo hã la, Mawu ƒe gbɔgbɔe ʋãe wòŋlɔ wo, eye wonye Mawu ƒe Nya, Biblia la, ƒe akpa aɖe. Mawunyakpukpui mawo kple bubu geɖe siwo le Biblia me la mewɔ ɖeka kple dzixɔse si bɔ be, nane le mía me yia edzi nɔa agbe le nɔnɔme bubu me le míaƒe ku megbe o. (1 Mose 2:7; 3:19; Xezekiel 18:4) Ke ɖe Mawu le gbɔgblɔm na mí be, “anyi,” alo agbemanɔmanɔ kura, ye nye amegbetɔwo katã ƒe nuwuwu keŋkeŋ eye mɔkpɔkpɔ aɖeke megali oa? Gbeɖe!\nBiblia mefia nu be amegbetɔ ƒe akpa aɖe gakpɔtɔ yia edzi nɔa agbe le ku megbe o. Ke hã, eƒo nu tso mɔkpɔkpɔ si li na ame siwo ku la ŋu eme kɔ nyuie. Nyati si kplɔe ɖo aɖe nu si tae mele be nànɔ vɔvɔ̃m na nyateƒe si wònye be ku nye amegbetɔ ƒe agbe ƒe nuwuwu kura o la me.—g07-E 12.\n[Aɖaka si le axa 13]\nFutɔ Si Nu Ame Aɖeke Mate Ŋu Asi le O\nWoyɔa ku be enye amegbetɔ ƒe futɔ. Futɔe wònye vavã, abe ale si nu siwo le dzɔdzɔm ƒo xlã mí ɖo kpe edzii ene. Akɔntabubu aɖe ɖee fia be ame miliɔn 59 kloe kuna ƒe sia ƒe, si fia be ame 2 kuna le sɛkɛnd ɖe sia ɖe me. Gake aleke gbegbee ku le nu gblẽmee?\n▪ Aʋawɔwɔ wɔnɛ be ame ɖeka kuna le sɛkɛnd 102 ɖe sia ɖe me.\n▪ Wowua ame ɖeka le sɛkɛnd 61 ɖe sia ɖe me.\n▪ Ame ɖeka wua eɖokui le sɛkɛnd 39 ɖe sia ɖe me.\n▪ Ame ɖeka kuna le ʋufɔku me le sɛkɛnd 26 ɖe sia ɖe me.\n▪ Ame ɖeka kuna le dɔwuame me tsonuwo ta le sɛkɛnd etɔ̃ ɖe sia ɖe me.\n▪ Ðevi siwo mekpɔ xɔ ƒe atɔ̃ haɖe o dometɔ ɖeka kuna le sɛkɛnd etɔ̃ ɖe sia ɖe me.\nDagbadagba Ðe Ya Me\nLe November 9, 1949, dzi la, James Kidd, si nye akɔblikula si xɔ ƒe 70 eye wònɔ Arizona tonutowo me, le United States (États-Unis) la, bu eye womegakpɔe o. Le ƒe geɖe, esi setɔwo ɖo kpe edzi be ɖe wòku, megbe la, wova ke ɖe eƒe domenyinumaɖoɖo si wòŋlɔ ɖi, kple ga home si nye dɔlar alafa akpe geɖe si wòdzra ɖo la ŋuti ɖaseɖigbalẽwo ŋu. Eŋlɔ ɖe domenyinumaɖoɖo gbalẽa me be woazã ga la atsɔ “awɔ numekuku le dzɔdzɔmeŋutinunya me hena kpeɖoɖo edzi be luʋɔ aɖe li si dona le amegbetɔ me le ku megbe.”\nEmegbe kpuie la, ame 100 kple edzivɔ siwo be yewonye numekulawo kpakple dzɔdzɔmeŋutinunyalawo va do be yewoaxɔ ga la atsɔ awɔ numekukuae. Wodzro nya sia me le setɔwo gbɔ hena ɣleti geɖe, eye amewo do susu akpe geɖewo ɖa be yewoatsɔ aɖo kpe edzi be luʋɔ makpɔmakpɔ aɖe li. Mlɔeba la, senyawo gbɔ kpɔlaa ɖe mɔ be woatsɔ ga la ana numekuha xɔŋkɔ eve aɖewo. Le ƒe 50 kple edzivɔ megbe gɔ̃ hã la, numekuha mawo mekpɔ ke ɖe naneke ŋu ‘le dzɔdzɔmeŋutinunya me si aɖo kpe edzi be luʋɔ aɖe li si dona le amegbetɔ me le ku megbe o.’\nƉoe Ɖe Amewo Ɖoe Ɖe Amewo Nu Ka Tae Míevɔ̃na Na Ku?\ng 1/08 axa 13-14\nŊutasesẽ Le Nyɔnuwo Ŋu—Xexea Me Katã Ƒe Kuxie\nAleke Mawu Kple Kristo Bua Nyɔnuwoe?\nAle Si Wona Amewo Nya Mawu Ƒe Ŋkɔ La\nAleke Mawɔ Aƒo Asa Na Amamaɖeɖenuwɔnawo Kpɔkpɔ?\nNu Sia Nu Ƒe Nuwuwue Ku Nye Ŋutɔŋutɔa?\nNu Kae Wòfia Be Srɔ̃ŋutsue Nye Ta?\nMawusosroɖa Ŋuti Hehenana Tsea Ku Nyui\nBiblia Aɖe Si Gɔme Anya Se Bɔbɔe\nÐe Wònyo Be Manɔ Elektronikfefewo Fema?\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo NYƆ! January 2008\nƉoe Ɖe Amewo Ɖoe Ɖe Amewo NYƆ! January 2008\nNYƆ! January 2008


Fianyɔnu Ester Dze Nunya | Xɔse Vavã\nEdze Nunya, Dzi Nɔ Eƒo, Eye Medi Eɖokui Tɔ O\n1-3. (a) Nu ka tae menɔ bɔbɔe na Ester be wòayi srɔ̃a gbɔ le fiasãa me o? (b) Aleke fia la xɔ Ester?\nESTER le zɔzɔm blewu ɖo ta fiazikpuia gbɔ, eƒe dzi nɔ tsotsom. Kpɔe ɖa le susu me ko be ɖoɖoe gã aɖe zi le Persia fiasã la me zi ɖeka ale gbegbe be, Ester ate ŋu anɔ afɔ si ɖem wòle ɖekaɖeka kpakple eƒe fiawu dzeani ʋlaya si le anyigba kplɔm la gɔ̃ hã ƒe ɖiɖi sem. Menye ɣemaɣie wòanɔ ŋku lém ɖe fiasã gã la me nuwo, abe eƒe sɔti dzeaniawo, xɔmesasrã si wotsɔ sedertiwo tso keke Lebanon ke wɔ atsyãtɔe ene la ŋu o. Eƒe susu katã le ame si bɔbɔ nɔ fiazikpuia dzi la ŋu, elabena ne atsi agbe alo aku la, eya si mee wòle.\n2 Fia la ƒe ŋku nɔ Ester ŋu tututu esime wònɔ tetem ɖe eŋu, eye wòdo eƒe sikafiatikplɔ la ɖe Ester. Fiatikplɔa dodo ɖe Ester adze nu tsɛ aɖe, gake emae xɔe ɖe agbe, elabena emae nye dzesi be fia la tsɔ eƒe sedzidada, si nye fia la ŋkume vava esi mekpee hafi o, la kee. Ester te ɖe fiazikpuia ŋu hedo asi ɖa ka asi fiatikplɔa tame, ale eƒe dzi dze eme.—Ester 5:1, 2.\nEster tsɔ ɖokuibɔbɔ da akpe be fia la ve ye nu\n3 Nu sia nu si nàkpɔ le Fia Axasweros ŋu la ɖee fia be kesinɔtɔ kple ŋusẽtɔ gã aɖee wònye. Woka nya ta be ɣemaɣi la, Persiatɔwo ƒe fiawu ɖeɖe tea ŋu xɔa egbegbe dɔlar miliɔn alafa geɖe. Ke hã Ester kpɔe be ye srɔ̃ kɔ mo ɖe ye, eye wòlɔ̃ ye hã. Fia la biae be: “Fiasrɔ̃ Ester, nya ka dzɔ ɖe dziwò, eye nu ka dim nèle? Nenye fiaɖuƒe la ƒe afã gɔ̃e hã la, woatsɔe ana wò!”—Ester 5:3.\n4. Dɔ sesẽ kae dze ŋgɔ Ester?\n4 Ester ɖe xɔse kple dzinɔameƒo si tɔgbi mebɔ o la fia, elabena eva fia la ŋkume be yeaʋli yeƒe amewo ta le esi woɖo nugbe be woatsrɔ̃ wo ɖa keŋkeŋ ta. Afɔ si dzi wòle la dze edzi va ɖo afi aɖe, gake sesẽa gale ŋgɔ. Ele be wòana fiagã dadala sia nanya be nugbeɖola vɔ̃ɖie eƒe aɖaŋuɖola vevi si dzi wòka ɖo la nye, eye ɖe wòflui wòda asi ɖe edzi be woawu Ester detɔwo. Aleke wòawɔ ana fia la naxɔ eƒe nyaa dzi ase, eye nu kae míate ŋu asrɔ̃ tso Ester ƒe xɔse me?\nEtia ‘Ɣeyiɣi Nyuitɔ Si Wòaƒo Nu’\n5, 6. (a) Aleke Ester wɔ gɔmeɖose si le Nyagblɔla 3:1, 7 la ŋu dɔe? (b) Aleke mɔ si dzi Ester to be yeaɖe nyaa dzi na srɔ̃a la ɖee fia be edze nunya?\n5 Ðe wòle be Ester naɖe kuxia katã dzi na fia la le fiaŋumewo ŋkumea? Ema wɔwɔ manye bubudede fiaa ŋu o, eye ana mɔnukpɔkpɔ nasu eƒe aɖaŋuɖola Haman si wòaʋli eɖokui ta. Eya ta nu kae Ester wɔ? Ƒe alafa geɖe do ŋgɔ na nudzɔdzɔ sia la, gbɔgbɔ ʋã nunyala Fia Salomo wòŋlɔ bena: “Ɣeyiɣi li na nu sia nu, . . . ɖoɖoeziɣi li, eye nuƒoɣi li.” (Nyagb. 3:1, 7) Míate ŋu akpɔe le susu me ɖaa be nuteƒewɔla Mardoxai, si xɔ Ester nyi, la nɔ gɔmeɖose siawo fiamee esime wònye ɖetugbui dzaa le egbɔ. Edze ƒãa be Ester nya vevienyenye si le ‘nuƒoƒo le ɣeyiɣi nyuitɔ dzi’ la ŋu.\n6 Ester gblɔ be: “Ne edze fia ŋu la, ekema fia kple Haman neva kplɔ̃, si meɖo nɛ egbe la ŋu.” (Ester 5:4) Fia la lɔ̃ ɖe amekpekpea dzi eye wòɖo du ɖe Haman be wòava. Èkpɔ ale si Ester ƒo nu le nunya mea? Ede bubu srɔ̃a ŋu, eye wòdi mɔnukpɔkpɔ nyuitɔ be yeaɖe yeƒe dzimenyawo agblɔ na fia la.—Lododowo 10:19.\n7, 8. Aleke Ester ƒe kplɔ̃ɖoɖo gbãtɔa yii, ke hã nu ka tae meɖe nyaa dzi na fia la enumake o?\n7 Anɔ eme godoo be Ester kpɔ egbɔ be yetrɔ asi le nuɖuɖu siwo tututu vivia srɔ̃a nu la ŋu tsɔ ɖo kplɔ̃e. Wain nyuitɔ si ado dzidzɔ na fia la hã le kplɔ̃a dzi. (Ps. 104:15) Fia Axasweros ɖu nu no nu kple dzidzɔ, eye wògabia Ester nu si dim wòle la ake. Ðe ɣeyiɣia de azɔ be Ester naƒo nua?\n8 Ester mekpɔe nenema o. Nu si wòwɔ boŋue nye be, egakpe fia la kple Haman ake na kplɔ̃ bubu si wòagaɖo na wo le ŋufɔke. (Ester 5:7, 8) Nu ka tae megblɔ eƒe nyaa enumake o? Ðo ŋku edzi be Ester detɔwo katã ƒe agbe ɖo afɔku me le fia ƒe sedede ta. Esi wònye ŋkubiãnya ta la, ele be Ester nadi ɣeyiɣi si sɔ nyuie. Eya ta egbɔ dzi ɖi, eye esia gana mɔnukpɔkpɔe be wòana srɔ̃a nakpɔ ale si gbegbe wòdea bubu eŋui.\n9. Aleke gbegbee dzigbɔɖi le vevie, eye aleke míate ŋu asrɔ̃ Ester ƒe kpɔɖeŋu le go sia me?\n9 Dzigbɔɖi nye nɔnɔme vevi aɖe si mele ame geɖe si o. Togbɔ be nyaa nɔ fu ɖem na Ester eye wòdi vevie be yeaɖe edzi na fiaa hã la, elala ɣeyiɣi nyuitɔa dzigbɔɖitɔe. Míate ŋu asrɔ̃ nu geɖe tso eƒe kpɔɖeŋua me, elabena míawo hã míanya de dzesi nu madzɔmadzɔ aɖewo siwo wòle be woaɖɔ ɖo. Ne míedi be míaƒo nu na ŋusẽtɔ aɖe be wòawɔ nane tso kuxi aɖe ŋu la, ahiã be míasrɔ̃ Ester ƒe kpɔɖeŋu ahagbɔ dzi ɖi. Lododowo 25:15 gblɔ be: “Dzigbɔɖie xɔa nu le fia si, eye aɖe fafɛ gbãa ƒuwo.” Ne míegbɔ dzi ɖi di ɣeyiɣi nyuitɔ heƒo nu tufafatɔe abe Ester ene la, míate ŋu agbã kuxi siwo sesẽ abe ƒu ene la gɔ̃ hã bɔbɔe. Ðe Ester ƒe Mawu, Yehowa, yrae ɖe eƒe dzigbɔɖi kple nuwɔwɔ nunyatɔe la ta?\nDzigbɔɖi Ʋua Mɔ Na Nya Dzɔdzɔe\n10, 11. Esi Haman dzo le kplɔ̃ɖoƒe gbãtɔa la, nu kae na wòva do dziku, eye nu kae srɔ̃a kple exɔlɔ̃wo ɖo aɖaŋu nɛ be wòawɔ?\n10 Ester ƒe dzigbɔɖi ʋu mɔ be nu ɖedzesi aɖewo dzɔ kplɔ wo nɔewo ɖo. Esi Haman dzo le kplɔ̃ɖoƒe gbãtɔa la, eƒe ta te lotoo be fia la kple fiasrɔ̃e de bubu ye ŋu alea gbegbe, eya ta ‘dzi dzɔe eye eƒe dzi gbɔ ɖe eme.’ Ke esi Haman to fiasãa ƒe agbo nu yina la, ekpɔ Mardoxai, Yudatɔ si gbe kokoko be yemade bubu tɔxɛ eŋu o la le afi ma. Abe ale si míekpɔe le ta si va yi me ene la, menye bubumademade ame ŋu tae Mardoxai gbe esia wɔwɔ ɖo o, ke boŋ le esi eƒe dzitsinya meɖe mɔ nɛ o eye ƒomedodo si le woa kple Yehowa Mawu dome la xɔ asi nɛ wu tae. Ke hã “dzi ku Haman vevie” enumake.—Ester 5:9.\n11 Esi Haman gblɔ dzivenya sia na srɔ̃a kple exɔlɔ̃wo la, woɖo aɖaŋu nɛ be wòatu ati aɖe si kɔkɔ meta 22, eye wòabia mɔ le fia la gbɔ ne wòahe Mardoxai ɖe eŋu. Nya sia dze Haman ŋu, eye wòtso ɖe eŋu enumake.—Ester 5:12-14.\n12. Nu ka tae fia la na woxlẽ Dukɔa ƒe nuŋlɔɖiwo nɛ wòse, eye nu kae wòva de dzesii?\n12 Ke eva eme be fia la mekpɔ gbɔdzɔe le zã me o. Biblia gblɔ be, “fia la tsi zãdomadɔlɔ̃e,” eya ta ebia be woatsɔ Dukɔa ƒe nuŋlɔɖiwo ava xlẽ na ye. Woxlẽ ale si ame aɖe va fi tofi be woɖo nugbe be woawu Axasweros la ƒe nuŋlɔɖi hã nɛ wòse. Eɖo ŋku nudzɔdzɔ ma dzi; wolé nugbeɖolawo hewu wo. Ke Mardoxai, ame si ʋu go nugbeɖoɖoa ya ɖe? Fia la nyɔ le eɖokui me azɔ hebia be, aleke woɖo eteƒe na Mardoxai hã. Woɖo eŋu nɛ be womewɔ naneke tsɔ ɖo eteƒe nɛ o.—Xlẽ Ester 6:1-3.\n13, 14. (a) Aleke nuwo va trɔ bubui kura na Haman? (b) Nya kae Haman srɔ̃ kple exɔlɔ̃wo gblɔ nɛ?\n13 Esia te ɖe fia la dzi eye wòbia be yeƒe amegãwo dometɔ kawoe le fiasãa me ade adaŋu kpli ye ne yewoaɖɔ vodada sia ɖo hã. Menye ame bubu aɖekee nɔ fiasãa me tsɔ wu Haman o—ɖewohĩ eva ɖo kaba ŋdi ma le esi wòdi be yeaxɔ mɔɖeɖe tso fiaa gbɔ awu Mardoxai ta. Gake hafi Haman nake nu la, fia la biae be nu kae nye nu nyuitɔ si woawɔ atsɔ ade bubu ame aɖe si ŋu fia la kpɔ ŋudzedze ɖo ŋu hã. Haman ya bu xaa be yee fia la wɔnɛ. Eya ta edo bubudeameŋu ƒe susu aɖe si tɔgbi mebɔ o la ɖa be: Woado fiawu na amea, eye wòabɔbɔ anɔ fia ƒe sɔ dzi, eye amegãwo dometɔ ɖeka nakplɔe atsa le Susa ahanɔ ekafum kple gbe sesĩ ame sia ame nase. Kpɔ ale si Haman ƒe mo ada tui esi wòse be Mardoxai ye nye ame si ŋu wobe woade bubui la ɖa! Eye ame kae fia la tia be wòanɔ ŋgɔ anɔ Mardoxai kafum? Haman tututue!—Ester 6:4-10.\n14 Haman tsɔ dzi kpekpe wɔ dɔ sia eye wòve dɔme nɛ; eyome wòtsɔ vevesese ɖe abla yi aƒe me. Srɔ̃a kple exɔlɔ̃wo gblɔ nɛ be, ale si nuwo va trɔ bubui la fia be tame si wòɖo ɖe Yudatɔ Mardoxai ŋu la atrɔ ava eya ŋutɔ dzi.—Ester 6:12, 13.\n15. (a) Nu nyui kae do tso Ester ƒe dzigbɔɖia me? (b) Nu ka tae nunya le eme be míalala ‘akpɔ Mawu si nu’?\n15 Esi Ester gbɔ dzi ɖi be yeagalala ŋkeke bubu hafi atsɔ yeƒe biabiaa aɖo fiaa ŋkume ta la, esia na ɣeyiɣi Haman wòwɔ nu si ahe eya ŋutɔ ƒe anyidzedze vɛ. Eye ɖe manye Yehowa Mawu gbɔe wòtso be fia la tsi zãdomadɔlɔ̃e oa? (Lod. 21:1) Mewɔ nuku o be Mawu ƒe Nya la de dzi ƒo na mí be ‘míakpɔ Mawu si nu’! (Xlẽ Mixa 7:7.) Ne míekpɔa Mawu si nu la, míava kpɔe be ale si eya kpɔa kuxiwo gbɔe la ƒo susu ɖe sia ɖe si ate ŋu ava ta me na mí la ta sãsãsã.\nEƒo Nu Dzinɔameƒotɔe\n16, 17. (a) Ɣekaɣie Ester ƒe “nuƒoɣi” ɖo? (b) Aleke Ester to vovo na Wasti, fiasrɔ̃ tsãtɔ lae?\n16 Ester kpɔe be mesɔ be yeagaɖo nyazã fia la azɔ o; ele be wòagblɔ nya si le esi la le kplɔ̃ɖoɖo evelia sia me. Gake aleke wòle egblɔ gee? Eva dzɔ be fia la gana mɔnukpɔkpɔe ake be wòabia nu si dim wòle la. (Ester 7:2) Ester ƒe “nuƒoɣi” ɖo azɔ.\n17 Anɔ eme be Ester do gbe kpui aɖe ɖa le susu me na eƒe Mawu hafi gblɔ be: “Ne edze fia ŋu la, ekema woatsɔ nye agbe kem le nye biabia nu, eye woatsɔ nye dukɔ nam le nye didi nu!” (Ester 7:3) De dzesii be ena fia la kpɔe be yedea asixɔxɔ nyametsotso si dze fiaa ŋutɔ ŋu la ŋu. Kpɔ ale si gbegbe Ester to vovo na Wasti, fiasrɔ̃ tsãtɔa, si ɖoe koŋ de ŋukpe mo na srɔ̃ae ɖa! (Ester 1:10-12) Azɔ hã, Ester mehe nya ɖe fia la ŋu ɖe ale si wòka ɖe Haman dzi akpa ta o. Nu si wòwɔ boŋue nye be, eɖe kuku na fia la be wòaxɔ na ye le esi yeƒe agbe ɖo afɔku me ta.\n18. Aleke Ester ɖe kuxia dzi na fia la?\n18 Biabia sia awɔ dɔ ɖe fia la dzi ahawɔ nuku nɛ godoo. Ame kae ake atse be yeagblẽ nu le fianyɔnu la ŋu? Ester gblɔ yi edzi be: “Wotsɔ mía kple nye dukɔ dzra, be woatsrɔ̃ mí, awu mí, eye woagblẽ mía dome. Ðe wònye ɖe wotsɔ mí dzra míenye kluviwo kple kosiviwo la, anye ne mezi kpi, elabena anye ne ketɔ la mana gbegblẽ nava fia dzi o.” (Ester 7:4) De dzesii be Ester ɖe kuxia gblɔ anukwaretɔe, gake egblɔ kpee be ne ɖe kluviwo koe wobe woawɔ yewo la, anye ne yezi kpi. Gake esi wònye woa kple wo detɔwo tsɔtsrɔ̃ ɖa alea agblẽ nu le fia ŋutɔ ŋu tae wòkpɔe be ele be yeaƒo nu ɖo.\n19. Nu kae míate ŋu asrɔ̃ tso Ester gbɔ ku ɖe ale si míaƒo nui be woalɔ̃ ɖe míaƒe nya dzi ŋu?\n19 Ester ƒe kpɔɖeŋu sia fia nu geɖe mí tso ale si wòle be míaƒo nui be amewo nalɔ̃ ɖe míaƒe nya dzi ŋu. Ne eva hiã be nàɖe kuxi gã aɖe dzi na wò ame vevi aɖe alo ŋusẽtɔ aɖe la, dzigbɔɖi, bubudedeameŋu kple nuƒoƒo anukwaretɔe ate ŋu aɖe vi geɖe.—Lod. 16:21, 23.\n20, 21. (a) Aleke Ester ʋu go Haman ƒe nugbeɖoɖoa, eye aleke fia la wɔ nui? (b) Aleke Haman wɔ nui esi wòva dze gaglãa be nugbeɖola vɔ̃ɖie wònye?\n20 Axasweros bia be: “Ame kae nye ame si ɖo nu sia ɖe tame be yeawɔ, eye afi ka eyama le?” Kpɔe ɖa le susu me esi Ester fia asi Haman hegblɔ be: “Ketɔ kple futɔ lae nye Haman vɔ̃ɖi sia!” Nutsotso sia dze ame kpo! Dzidzi ƒo Haman. Kpɔe ɖa le susu me ko be fiagã sia ƒe mo koe trɔ enumake esi wòse be yeƒe aɖaŋuɖola si dzi yeka ɖo la flu ye hena yede asi se si ana woatsrɔ̃ ye srɔ̃ lɔlɔ̃a la te! Fia la tso enumake do go yi fiasã la ƒe abɔ me be yeƒe susu nadze akɔ anyi.—Ester 7:5-7.\nEster klo nu le Haman ƒe nugbeɖoɖoa dzi dzinɔameƒotɔe\n21 Esi Ester ʋu go Haman nugbeɖola vɔ̃ɖi sia ƒe nugbeɖoɖoa la, Haman tsra ɖe eƒe afɔ nu. Esi fia la trɔ va xɔa me hekpɔ Haman wòtsra ɖe Ester ƒe aba dzi nɔ kuku ɖem nɛ la, fia la ƒe dziku gafla ɖe edzi, eye wòbiae be ɖe wòle didim be yeade asi ye srɔ̃ ŋu sesẽe le ye ŋutɔ ye ƒeme hã. Nya sia fia be evɔ na Haman, aku godoo. Enumake wotsyɔ nu mo nɛ hekplɔe do goe. Fiaŋumewo dometɔ ɖeka gblɔ na fia la be Haman tu ati kɔkɔ aɖe ɖi be yeahe Mardoxai ɖe eŋu. Axasweros ɖe gbe enumake be woahe Haman ŋutɔ ɖe eŋu.—Ester 7:8-10.\n22. Aleke Ester ƒe kpɔɖeŋua ate ŋu ana míaƒo asa na dziɖeleameƒo kple mɔkpɔkpɔbuɖeame ahalé xɔse me ɖe asi?\n22 Le xexe sia si me nu madzɔmadzɔ wɔwɔ bɔ ɖo me la, míate ŋu asusu be ʋɔnu dzɔdzɔe dɔdrɔ̃ zu dze bu ɖe ama me. Ðe nèse le ɖokuiwò me nenema kpɔa? Dzi meɖe le Ester ƒo o, mɔkpɔkpɔ mebu ɖee o, eye mena ta gbeɖe o. Esi ɣeyiɣia de la, eɖe nu si wònya be ele eteƒe la gblɔ dzinɔameƒotɔe, eye wògblẽ kpɔtɔea ɖe Yehowa si me heka ɖe edzi be awɔe ade goe. Mina míawo hã míawɔe nenema! Yehowa metrɔ o; ale si wòle tso Ester ŋɔli la, nenema ko wògale. Agate ŋu ana ame vɔ̃ɖiwo kple ayemenuwɔlawo ƒe mɔ̃ naɖe woawo ŋutɔwo abe ale si wòɖe Haman ene.—Xlẽ Psalmo 7:11-16.\nEʋli Yehowa Kple Eƒe Dukɔa Ta Ðokuitɔmadimaditɔe\n23. (a) Aleke fia la ɖo eteƒe na Mardoxai kple Ester? (b) Aleke nya si Yakob gblɔ ɖi le eƒe kuba dzi ku ɖe Benyamin ŋu la va emee? (Kpɔ aɖaka si nye “ Nyagblɔɖi Aɖe Va Eme.”)\n23 Fia la va nyae azɔ be menye ɖeko Mardoxai ʋli yeƒe agbe ta le nugbe si woɖo ɖe ye ŋu me ko o, ke eya kee nye ame si xɔ Ester nyi hã. Axasweros ɖo Mardoxai wòzu dɔnunɔlawo ƒe tatɔ ɖe Haman teƒe. Fia la tsɔ Haman ƒe nunɔamesi gbogboawo na Ester, eye Ester hã tsɔ Mardoxai ɖo wo nu.—Ester 8:1, 2.\n24, 25. (a) Nu ka tae goʋuʋu Haman ƒe nugbeɖoɖoa ɖeɖe mena Ester ɖe dzi ɖi o? (b) Aleke Ester gade eƒe agbe afɔku me ake?\n24 Esi Ester kple Mardoxai le dedie azɔ la, ɖe fianyɔnua aɖe dzi ɖia? Awɔe nenema ne ye ŋutɔ ƒe nyonyo koe le vevie nɛ. Ɣemaɣi tututu la, se si Haman na wode be woawu Yudatɔwo katã la ŋuti gbeƒãɖeɖe nɔ ta kekem le fiaɖuƒe bliboa me. Haman dzidze nu alo da Pur, si anye gbɔgbɔyɔyɔnuwɔna aɖe, be yeatsɔ anya ŋkeke nyuitɔ si dzi yeatsrɔ̃ wo. (Ester 9:24-26) Egasusɔ ɣleti aɖewo ne ŋkekea nade, ke hã enɔ aƒe tum kabakaba. Ðe woate ŋu axe mɔ na vɔ̃ gã sia?\n25 Ester gade eƒe agbe afɔku me ɖokuitɔmadimaditɔe ake esi wògayi fia la ŋkume zi evelia evɔ womeyɔe hafi o. Fifia ya la, efa avi ɖe eƒe dukɔa ta, eye wòɖe kuku na fia la be wòate fli ɖe se sesẽ ma me. Gake le Persia fiaɖuƒea me la, wometrɔa se si wode le fiagã la ƒe ŋkɔ me la o. (Dan. 6:12, 15) Eya ta fia la na ŋusẽ Ester kple Mardoxai be woade se yeye le yeƒe ŋkɔ me. Ale wode se bubu si na ŋusẽ Yudatɔwo be woaʋli woƒe agbe ta. Wotsɔ du sia de sɔdolawo si be woaɖe abla atsɔ nya nyui sia ayi na Yudatɔwo le fiaɖuƒe bliboa me. Mɔkpɔkpɔ gasu Yudatɔwo si. (Ester 8:3-16) Míate ŋu akpɔ ale si Yudatɔ siwo katã nɔ fiaɖuƒe gã sia me la anɔ aʋakpa blam ɖe woƒe agbe ta ʋiʋli ŋu la le susu me; enye nu si womate ŋu awɔ gbeɖe ne ɖe womede se yeye sia o. Gake biabia vevi lae nye be, Ðe ‘Yehowa, aʋakɔwo ƒe Mawu’ la anɔ kple eƒe dukɔ la?—1 Sam. 17:45.\nEster kple Mardoxai de sewo eye wona woɖe gbeƒãe na Yudatɔwo le Persia Fiaɖuƒe bliboa me\n26, 27. (a) Aleke gbegbee Yehowa na eƒe amewo ɖu woƒe futɔwo dzii? (b) Nyagblɔɖi kae va eme esi wowu Haman viŋutsuwo?\n26 Esi ŋkeke ɖoɖia de mlɔeba la, Mawu ƒe amewo nɔ klalo. Fifia Persia-megã geɖewo gɔ̃ hã le woƒe akpa dzi, le esi dɔnunɔlawo ƒe tatɔ yeyea, si nye Yudatɔ Mardoxai la ŋuti nya de du ta. Yehowa na eƒe amewo ɖu dzi eteƒe mekɔ o. Ðikeke mele eme o be ekpɔ egbɔ be woƒe futɔwo tsrɔ̃ keŋkeŋ ale be woagawɔ vɔ̃ eƒe dukɔa azɔ o. *—Ester 9:1-6.\n27 Azɔ hã, Mardoxai mate ŋu anɔ Haman ƒe aƒea nu aɖe dzi ɖi esime ŋutsu vɔ̃ɖi sia ƒe viŋutsu ewoawo gakpɔtɔ le agbe o. Wowu woawo hã. (Ester 9:7-10) Ale Mawu ƒe nya si wògblɔ ɖi le Biblia me be woatsrɔ̃ Amalekitɔ siwo nye eƒe dukɔa ƒe futɔ vɔ̃ɖiwo ɖa keŋkeŋ la va eme. (5 Mose 25:17-19) Ðewohĩ Haman ƒe viwoe nye Amalekitɔ susɔe siwo wowu.\n28, 29. (a) Nu ka tae wònye Yehowa ƒe lɔlɔ̃nu be Ester kple wo detɔwo nawɔ aʋa ɖo? (b) Nu ka tae Ester ƒe kpɔɖeŋua nye yayra na mí egbea?\n28 Ele na ɖetugbui Ester be wòade ta agba kpekpewo te le fiaƒeme—si ƒe ɖewoe nye be wòanɔ eme woade se siwo ana woawɔ aʋa ahawu amewo. Esia manɔ bɔbɔe nɛ o. Gake Yehowa ƒe lɔlɔ̃nue wònye be woakpɔ yeƒe dukɔ Israel ta be woagatsrɔ̃ o, elabena dukɔ sia mee Mesia si ŋugbe wodo, ame si ko ahe mɔkpɔkpɔ avɛ na ameƒomea katã la, ado tso! (1 Mose 22:18) Enye dzidzɔ na Mawu subɔla siwo li egbea be woanyae be esi Mesia, si nye Yesu, nɔ anyigba dzi la, ede se na eyomedzelawo tso ɣemaɣi be woagawɔ aʋa o.—Mat. 26:52.\n29 Ke hã mí Kristotɔwo míewɔa gbɔgbɔmeʋa, elabena Satana ɖe ŋku tɔ mí be yeagblẽ xɔse si le mía si na Yehowa Mawu la me. (Xlẽ 2 Korintotɔwo 10:3, 4.) Yayra ka gbegbee nye esi wònye be Ester ɖo kpɔɖeŋu sia ɖi na mí! Mina míasrɔ̃ eƒe xɔse ale be míatsɔ dzigbɔɖi aƒo nu le nunya me be amewo nalɔ̃ ɖe nya si míegblɔ dzi, míaɖe dzinɔameƒo afia, eye míatsri ɖokuitɔdidi ƒe agbe ahalɔ̃ faa aʋli Mawu ƒe amewo ta.\nNya Siwo Amewo Bia Tso Ester Ŋu\nNu ka tae Mardoxai ɖe mɔ na Ester wòɖe dzimaxɔsetɔ?\nKpeɖodzi aɖeke mele susu si agbalẽnyala aɖewo ɖe gblɔ be ɖokuitɔdidi tae Mardoxai di be Ester naɖe fia la ale be yeaxɔ ŋkɔ la ŋu o. Esi Mardoxai nye Yudatɔ wɔnuteƒe ta la, mada asi ɖe srɔ̃ɖeɖe ma tɔgbi dzi o. (5 Mose 7:3) Le Blema Yudatɔwo ƒe xotutu nu la, Mardoxai dze agbagba be yeaxe mɔ ɖe srɔ̃ɖeɖe sia nu. Esi eya ŋutɔ kple Ester wonye aboyomewo le dukɔ si dzi ɖum ŋutasẽla si wobuna mawui me ta la, asesẽ ŋutɔ be woawɔ nane tso nɔnɔmea ŋu. Le ɣeyiɣi aɖe megbe la, eva dze ƒãa be Yehowa to Ester ƒe srɔ̃ɖeɖe sia dzi kpɔ eƒe amewo ta.—Ester 4:14.\nNu ka tae Mawu ƒe ŋkɔ Yehowa medze le Ester ƒe agbalẽa me o?\nEdze ƒãa be Mardoxai ye nye ame si gbɔgbɔ ʋã wòŋlɔ agbalẽ sia. Anɔ eme be Persia dukɔa ƒe nuŋlɔɖiwo domee woda agbalẽ sia ɖo gbã hafi va tsɔe yi Yerusalem. Ðewohĩ ne wode ŋkɔ Yehowa agbalẽa me la, ana ame siwo subɔa Persia mawuwo la nagblẽ agbalẽa dome. Aleke kee wòɖale o, edze ƒãa be Yehowa ƒe asi nɔ Ester ƒe ŋutinyaa me. Edze abe wote ŋu to aɖaŋunuŋɔŋlɔ aɖe dzi ɣla Mawu ƒe ŋkɔ ŋutɔŋutɔ la ɖe agbalẽ sia ƒe ŋɔŋlɔ gbãtɔ si nɔ Hebrigbe me la me ene, le mɔ sia nu be woɖoe koŋ ɖo nyawo le mɔ aɖe nu be ne wotsɔ nya siwo va ɖe wo nɔewo yome la ƒe ŋɔŋlɔdzesi gbãtɔwo alo mlɔetɔwo ƒo ƒui la, woakpɔ ŋɔŋlɔdzesi ene siwo wotsɔ ŋlɔa Mawu ƒe ŋkɔae.\nÐe ŋutinya si dze le Ester ƒe agbalẽa me la nye nyateƒea?\nÐeklemiɖela aɖewo gblɔna be agbalẽa me nyawo menye nyateƒe o. Ke hã agbalẽnyala aɖewo de dzesii be ale si woŋlɔ agbalẽa la ɖee fia be eŋlɔlaa nya nu tso Persia fiaƒometɔwo, dukɔa ƒe xɔtuɖaŋu kple woƒe kɔnuwo ŋu tsitotsito. Enye nyateƒe be Fianyɔnu Ester ƒe ŋkɔ medze le ŋutinyagbalẽ bubu siwo ŋu woke ɖo la me ya o, gake menye esiae nye zi gbãtɔ si fiaƒemetɔ aɖe ƒe ŋkɔ bu le nuŋlɔɖiwo me o. Gawu la, agbalẽ bubuwo gblɔ be ŋutsu aɖe si ŋkɔe nye Mardukâ, si nye ale si woyɔa Mardoxai le Persiagbe me la, nye amegãwo dometɔ ɖeka le Susa fiasã me le ɣeyiɣi si tututu ƒe ŋutinya woŋlɔ ɖe agbalẽa me la me.\nNyagblɔɖi Aɖe Va Eme\nEsi Ester kple Mardoxai woʋli Mawu ƒe amewo ta la, wona blemanyagblɔɖi aɖe si le Biblia me la va eme. Ƒe 1,200 kple edzivɔ do ŋgɔ la, Yehowa ƒe gbɔgbɔ ʋã amegãɖeɖi Yakob wògblɔ le viaŋutsuawo dometɔ ɖeka ŋu be: ‘Benyamin enye amegãxi lénu. Ŋdi la eɖua eƒe nuléle, eye fiẽ la emaa eƒe aboyonu.’ (1 Mose 49:27) Le “ŋdi,” si nye Israel fiawo ƒe ŋutinya ƒe gɔmedzedze la, Benyamin ƒe dzidzimevi siwo dometɔ aɖewoe nye Fia Saul kple aʋakalẽtɔ bubuwo, wɔ aʋa na Yehowa ƒe amewo. Le “fiẽ,” si nye fia mawo ƒe ŋutinya ƒe nuwuwu, esime ɣe ɖo to ɖe Israel fiawo ƒe ŋutinya dzi la, Ester kple Mardoxai, siwo tso Benyamin ƒe toa me la, wɔ aʋa kple Yehowa ƒe futɔwo dzidzedzetɔe. Le gɔmesese aɖe nu la, woma aboyonu hã, elabena Haman ƒe kesinɔnu gbogboawo va zu wo tɔ.\n^ mm. 26 Fia la gana ŋkeke ɖeka Yudatɔwo kpee be woatsrɔ̃ woƒe futɔ siwo susɔ la. (Ester 9:12-14) Egbea gɔ̃ hã la, Yudatɔwo ɖua azã si woyɔna be Purim la le dzinu Adar, si nye February ƒe nuwuwu va ɖo March ƒe gɔmedzedze la me, tsɔ ɖoa ŋku woƒe aʋadziɖuɖu gã sia dzi. Nudzidze si Haman tsɔ tia ŋkeke si woatsrɔ̃ Israel viwo la ƒe ŋkɔ mee woɖe azã sia ƒe ŋkɔ tsoe.\nAleke Ester wɔ nu le nunya me le ‘ɣeyiɣi si me wòaƒo nu’ tiatia me?\nYayra kawoe do tso Ester ƒe dzigbɔɖia me?\nAleke Ester ɖe dzinɔameƒo kple ɖokuitɔmadimadi fia le eƒe amewo ta ʋiʋli me?\nMɔ kawo nue nèɖoe kplikpaa be yeasrɔ̃ Ester ƒe xɔse le?\nEster Dze Nunya, Dzi Nɔ Eƒo, Eye Medi Eɖokui Tɔ O\nEsta Ƒe Agbalẽa Ƒe Ŋgɔdonya


“Ŋutinuwo míenye na mía nɔewo.”—EFESOTƆWO 4:25.\n1. Nya kae numekugbalẽ aɖe gblɔ tso ametia ŋu?\nAMETIA nye nuwɔwɔ wɔnuku aɖe! The World Book Encyclopedia gblɔ be: “Amewo yɔa ametia ɣeaɖewoɣi be mɔ̃ aɖe—mɔ̃ wɔnuku aɖe si wowɔ kpɔ. Gake ametia menye mɔ̃ o. Ke hã, woate ŋu atsɔe asɔ kplii le mɔ geɖe nu. Abe mɔ̃ ene la, ŋutinu vovovowo ƒo ƒu nye ametia. Ametia ƒe ŋutinu ɖesiaɖe wɔa dɔ tɔxɛwo abe alesi mɔ̃ aɖe ƒe akpa ɖesiaɖe wɔnɛ ene. Gake akpaawo katã wɔa dɔ aduadu si wɔnɛ be ametia alo mɔ̃ la wɔa dɔ nyuie.”\n2. Mɔ ka nue ametia kple Kristo-hamea sɔ le?\n2 Ẽ, akpa, alo ŋutinu geɖee le ametia ŋu, eye wo dometɔ ɖesiaɖe wɔa nane si hiã. Ʋuka, lãmeka, alo ŋutinu bubu aɖeke meli dzodzro o. Nenema ke Kristo-hamea me tɔ ɖesiaɖe ate ŋu awɔ nane atsɔ ado eƒe gbɔgbɔ me lãmesẽ kple nyonyo ɖe ŋgɔe. (Korintotɔwo I, 12:14-26) Togbɔ be mele be hamea me tɔ aɖe nado eɖokui ɖe dzi ɖe bubuawo ŋu o hã la, mele be ame aɖeke nase le eɖokui me be yemele vevie o.—Romatɔwo 12:3.\n3. Aleke Efesotɔwo 4:25 ɖee fiae be Kristotɔwo hiã wo nɔewo?\n3 Abe alesi ŋutinuwo hiã wo nɔewo ƒe kpekpeɖeŋu ene la, Kristotɔwo hã hiã na wo nɔewo. Apostolo Paulo gblɔ na haxɔsetɔ siwo wotsɔ gbɔgbɔ si ami na be: “Miɖe aʋatsokaka ɖi, eye amesiame nagblɔ nyateƒe na ehavi; elabena ŋutinuwo míenye na mía nɔewo.” (Efesotɔwo 4:25) Esi ‘wonye wo nɔewo tɔ’ ta la, kadodomɔnu vavã kple nuwɔwɔ aduadu le gbɔgbɔ me Israel—si nye “Kristo ƒe ŋutilã”—me tɔwo dome. Ẽ, wo dometɔ ɖesiaɖe nye ŋutinu na nɔviawo katã. (Efesotɔwo 4:11-13) Amesiwo wɔ ɖeka kpli wo dzidzɔtɔe enye Kristotɔ anukwaretɔ siwo si anyigbadzinɔnɔ ƒe mɔkpɔkpɔ le siwo wɔa nu kpli wo ɖekae.\n4. Mɔ kawo nue woate ŋu akpe ɖe ame yeyewo ŋu le?\n4 Ƒe sia ƒe la, wonaa nyɔnyrɔ ame akpe geɖe siwo le mɔ kpɔm be yewoanɔ agbe le anyigba dzi paradiso me. Hamea me tɔ bubuwo tsɔa dzidzɔ kpena ɖe wo ŋu be ‘woayi edzi aɖo tsitsi gbɔ.’ (Hebritɔwo 6:1-3) Kpekpeɖeŋu sia ate ŋu alɔ Ŋɔŋlɔawo me biabiawo ŋuɖoɖo alo kpekpeɖeŋu nyui nana le subɔsubɔdɔa me ɖe eme. Míate ŋu akpe ɖe ame yeyewo ŋu to kpɔɖeŋu nyuiwo ɖoɖo to gomekpɔkpɔ le Kristotɔwo ƒe kpekpewo me edziedzi me me. Le xaxaɣiwo la, míate ŋu ade dzi ƒo alo afa akɔ na wo hã. (Tesalonikatɔwo I, 5:14, 15) Ele be míadi mɔ siwo nu míato akpe ɖe ame bubuwo ŋu be ‘woayi edzi azɔ le nyateƒea me.’ (Yohanes III, 4) Míeɖanye ɖevi alo ame tsitsi o, fifiae míeɖadze zɔzɔ le nyateƒea me alo tsɔ ƒe geɖe le zɔzɔm le eme o, míate ŋu ado haxɔsetɔwo ƒe gbɔgbɔmenyonyo ɖe ŋgɔ—eye wohiã mí hã.\nWona Kpekpeɖeŋu si Hiã\n5. Aleke Akwila kple Priskila kpe ɖe Paulo ŋui?\n5 Srɔ̃tɔ Kristotɔwo le amesiwo kpɔa dzidzɔ ɖe kpekpeɖeŋunana haxɔsetɔwo ŋu la dome. Le kpɔɖeŋu me, Akwila kple srɔ̃a, Priskila (Priska), kpe ɖe Paulo ŋu. Woxɔe ɖe woƒe aƒe me, wɔ dɔ kpli abe avɔgbadɔwɔlawo ene, hekpe ɖe eŋu be wòatu hame yeyea ɖo le Korinto. (Dɔwɔwɔwo 18:1-4) Le mɔ aɖe si womegblɔ o nu la, wode woƒe agbe afɔku me ɖe Paulo ta. Wonɔ Roma esime Paulo gblɔ na Kristotɔ siwo le afima be: “Miɖuɖɔ Priskila kple Akwila, siwo nye hanyedɔwɔlawo le Kristo Yesu me la, nam ƒã; woawo nye amesiwo tsɔ woawo ŋutɔ ƒe kɔwo ɖo anyi ɖe nye luʋɔ ta, amesiwo menye nye ɖeɖekoe le akpe dam na wo o, ke hame, siwo katã le trɔ̃subɔlawo dome hãe.” (Romatɔwo 16:3, 4) Abe Akwila kple Priskila ene la, egbeŋkekea me Kristotɔ aɖewo tua hamewo ɖo hekpena ɖe haxɔsetɔwo ŋu le mɔ vovovowo nu, eye wodea woa ŋutɔwo ƒe agbe afɔku me ɣeaɖewoɣi be yewomade Mawu subɔla bubuwo asi na yometilawo be woasẽ ŋuta le wo ŋu alo awu wo o.\n6. Kpekpeɖeŋu kae wona Apolo?\n6 Akwila kple Priskila kpe ɖe Kristotɔ nuƒola bibi Apolo, amesi nɔ Yesu Kristo ŋutinya fiam Efesotɔwo, hã ŋu. Ɣemaɣi la, nyɔnyrɔ si Yohanes na amewo wònye dzimetɔtrɔ tso nuvɔ̃ siwo wowɔ ɖe Se ƒe nubablaa ŋu ƒe dzesi la ko ŋue Apolo nya nu tsoe. Esi Akwila kple Priskila kpɔe be Apolo hiã na kpekpeɖeŋu aɖe la, ‘woɖe Mawu ƒe mɔ gɔme nɛ nyuie.’ Anɔ eme be woɖe eme be Kristotɔwo ƒe nyɔnyrɔxɔxɔ lɔ nyɔnyrɔɖetsime kple gbɔgbɔ kɔkɔe xɔxɔ ɖe eme. Apolo tsɔ nusi wòsrɔ̃ la wɔ dɔe. Esi wòyi Axaya emegbe la, “ekpe ɖe xɔsetɔwo ŋu geɖe to amenuveve me; elabena etsɔ ŋusẽ ɖu Yudatɔwo dzi, eye wòfia to ŋɔŋlɔ la me le ablɔ me bena, Yesu ye nye Kristo la.” (Dɔwɔwɔwo 18:24-28) Nya siwo haxɔsetɔwo gblɔna ate ŋu ana míase Mawu ƒe Nyaa gɔme ɖe edzi zi geɖe wu. Le go sia hã me la, míehiã mía nɔewo.\n7. Aleke Filipitɔwo wɔ nui esime hati Kristotɔwo hiã ŋutilãmekpekpeɖeŋu?\n7 Kristo-hame si le Filipi la me tɔwo lɔ̃ Paulo ale gbegbe eye woɖo ŋutilãmenuhiahiãwo ɖee esime wònɔ Tesalonika. (Filipitɔwo 4:15, 16) Esime nɔvi siwo le Yerusalem hiã ŋutilãmekpekpeɖeŋu la, Filipitɔwo ɖe woƒe didi vevie be yewoadzɔ nu la fia wòwu gbɔgblɔ gɔ̃ hã. Paulo kpɔ ŋudzedze ɖe nɔvia ŋutsu kple nyɔnu siwo le Filipi ƒe nɔnɔme nyui la ŋu ale gbegbe be wòyɔ wo tsɔ wɔ kpɔɖeŋui na haxɔsetɔ bubuwo.—Korintotɔwo II, 8:1-6.\n8. Nɔnɔme kae Epafrodito ɖe fia?\n8 Esime Paulo nɔ gaxɔ me la, menye ŋutilãmenunanawo koe Filipitɔwo ɖo ɖee o ke boŋ woɖo woƒe amedɔdɔ, Epafrodito, hã ɖa. Paulo gblɔ be: “Kristo ƒe dɔwɔwɔ ŋuti [Epafrodito de] kuku ge ɖo kloe, eye wòtsɔ eƒe agbe ke, bene wòawɔ subɔsubɔdɔ, si susɔ ɖe mia ŋu la, nam ɖe mia teƒe.” (Filipitɔwo 2:25-30; 4:18) Womena míenya ne hamemegã alo subɔsubɔdɔwɔla ye Epafrodito nye o. Ke hã, enye Kristotɔ si tsɔa eɖokui nana henaa kpekpeɖeŋu, eye Paulo hiãe vevie. Ðe ame aɖe le abe Epafrodito ene le miaƒe hamea mea?\n9. Kpɔɖeŋu kae Aristarxo nye na mí?\n9 Wodea asixɔxɔ nɔviŋutsu kple nɔvinyɔnu lɔ̃amewo, abe Akwila, Priskila, kple Epafrodito ene, ŋu vevie le hame ɖesiaɖe me. Mía hati tadeagula aɖewo ate ŋu anɔ abe ƒe alafa gbãtɔ me Kristotɔ, Aristarxo, ene. Eya kple ame bubuwo nye ‘akɔfalawo’ eye woanya faa akɔ alo naa kpekpeɖeŋu le nya vevi siwo ŋu viɖe le me. (Kolosetɔwo 4:10, 11) Le Aristarxo ƒe kpekpeɖeŋunana Paulo me la, eɖee fia be yenye xɔlɔ̃ vavã le hiãɣiwo me. Enye amesi ƒomevi ŋu woƒo nu tsoe le Lododowo 17:17 be: “Xɔlɔ̃ lɔ̃a ame ɣesiaɣi, eye wòtrɔna dzɔa ame nɔvi le hiã me.” Ðe mele be mí katã míadze agbagba be míanye ‘akɔfalawo’ na hati Kristotɔwo oa? Vevietɔ la, ele be míakpe ɖe amesiwo le xaxawo me tom ŋu vevie.\n10. Kpɔɖeŋu kae Petro ɖo na Kristotɔ hamemegãwo?\n10 Kristotɔ hamemegãwo koŋue le be woanye akɔfalawo na woƒe gbɔgbɔ me nɔviŋutsuwo kple nɔvinyɔnuwo. Kristo gblɔ na apostolo Petro bena: ‘Do ŋusẽ nɔviwòwo.’ (Luka 22:32) Petro te ŋu wɔ ema elabena eɖe agakpe sesẽ ƒe nɔnɔme fia, vevietɔ le Yesu ƒe tsitretsitsi megbe. Hamemegãwo, midze agbagba ɖesiaɖe be miawɔ nenema ke tso dzi kple dɔmekɔkɔ me faa, elabena mia hati xɔsetɔwo hiã mi.—Dɔwɔwɔwo 20:28-30; Petro I, 5:2, 3.\n11. Aleke Timoteo ƒe nɔnɔmea sɔsrɔ̃ ate ŋu aɖe vi na míi?\n11 Paulo ƒe mɔzɔhati Timoteo nye hamemegã si tsɔ ɖe le Kristotɔ bubuwo me vevie. Togbɔ be lãmesẽkuxi aɖewo nɔ eŋu hã la, Timoteo ɖe xɔse fia tso dzi blibo me ‘hesubɔ kple Paulo le nyanyuia dodo ɖe ŋgɔ me.’ Eyata apostoloa te ŋu gblɔ na Filipitɔwo be: “Ame aɖeke mele asinye, si ƒe tamesusu sɔ kple etɔ, amesi alé be na mi le nyateƒe me la o.” (Filipitɔwo 2:20, 22; Timoteo I, 5:23; Timoteo II, 1:5) Míate ŋu anye yayra na hati Yehowa subɔlawo to nɔnɔme si le abe Timoteo tɔ ene la ɖeɖe fia me. Ẽ, ele be míate kame kple mía ŋutɔwo ƒe ŋutilã me gbɔdzɔgbɔdzɔ kple tetekpɔ vovovowo, gake míawo hã míate ŋu aɖe xɔse sẽŋu kple ɖetsɔtsɔ le míaƒe gbɔgbɔ me nɔviŋutsuwo kple nɔvinyɔnuwo me lɔlɔ̃tɔe afia eye ele be míawɔe hã. Ele be míaɖo ŋku edzi ɣesiaɣi be wohiã mí.\nNyɔnu Siwo Tsɔ Ðe Le Ame Bubuwo Me\n12. Nukae míate ŋu asrɔ̃ tso Tabita ƒe kpɔɖeŋua me?\n12 Nyɔnu mawuvɔ̃la siwo tsɔ ɖe le ame bubuwo me la dometɔ ɖekae nye Tabita. Esi wòku la, nusrɔ̃lawo dɔ woɖayɔ Petro vɛ hekplɔe yi dziƒoxɔ si me wodae ɖo la me. Le afima la, “ahosiawo katã le tsitre ɖe egbɔ le avi fam hele awutewui kple awu ʋlaya, siwo [Tabita] tɔ, esime woa kpli wo wonɔ anyi la, fiam.” Wogbɔ agbe Tabita eye ɖikeke mele eme o be eyi edzi ‘wɔ dɔ nyui kple dɔmenyonu geɖe.’ Le Kristo-hame si li egbea me la, nyɔnuwo li le abe Tabita ene siwo tɔa awuwo alo wɔa nu bubuwo lɔlɔ̃tɔe na amesiwo le hiahiã me. Le nyateƒe me la, dɔ nyui siwo wowɔna la kuna ɖe Fiaɖuƒea ƒe nuwo dodo ɖe ŋgɔ kple gomekpɔkpɔ le nusrɔ̃lawo wɔwɔ dɔa me ŋu koŋ.—Dɔwɔwɔwo 9:36-42; Mateo 6:33; 28:19, 20.\n13. Aleke Lidia ɖe ɖetsɔleme fia hati Kristotɔwoe?\n13 Nyɔnu mawuvɔ̃la aɖe si ŋkɔe nye Lidia tsɔ ɖe le ame bubuwo me. Togbɔ be enye Tiatiratɔ hã la, enɔ Filipi esime Paulo ɖe gbeƒã le afima le ƒe 50 M.Ŋ. me lɔƒo. Anye be Lidia nye trɔ̃subɔla zu Yudatɔ, gake ɖewohĩ Yudatɔ ʋɛ aɖewo koe anya nɔ Filipi eye ƒuƒoƒe aɖeke menɔ anyi o. Eya kple nyɔnu veviedonula bubuwo kpe ta ɖe tɔsisi aɖe to hena tadedeagu esime apostoloa ɖe gbe ƒã nyanyuia na wo. Nuŋlɔɖia gblɔ be: ‘Yehowa ʋu Lidia ƒe dzi bena, wòlé to ɖe nya siwo gblɔm Paulo le la ŋu. Eye esi wona nyɔnyrɔ eya kple eƒemetɔwo katã la, egblɔ kukuɖeɖetɔe bena: “Ne miebum bena, menye nuteƒewɔla na Yehowa la, miva aƒenye me ne mianɔ afima.” Eye wòzi mía dzi míeyi.’ (Dɔwɔwɔwo 16:12-15) Esi Lidia di be yeawɔ nyui na ame bubuwo ta la, ezi Paulo kple eƒe zɔhɛwo dzi be woadze ye gbɔ. Aleke wòdzea mía ŋu enye si ne Kristotɔ dɔmenyotɔ lɔ̃amewo wɔ amedzro sia tɔgbe na míi!—Romatɔwo 12:13; Petro I, 4:9.\nMíehiã Mi Ðeviwo Hã\n14. Aleke Yesu wɔ nu ɖe ɖeviwo ŋui?\n14 Yesu Kristo, Mawu Vi dɔmenyotɔ kple nublanuikpɔla lae dze Kristo-hamea gɔme. Amewo te ɖe eŋu le dziɖeɖi me elabena elɔ̃a ame hekpɔa nublanui na ame. Esi ame aɖewo te wo viwo tsɔtsɔ va Yesu gbɔe ɣeaɖeɣi la, eƒe nusrɔ̃lawo te kpɔ be yewoatrɔ wo adzoe. Gake Yesu gblɔ be: “Mina ɖeviwo nava gbɔnye, eye migaxe mɔ na wo o; elabena nenem mewo tɔ enye mawufiaɖuƒe la. Vavã mele egblɔm na mi bena: Amesi ke mexɔ mawufiaɖuƒe la abe ɖevi ene o la, mele eme yi ge o.” (Marko 10:13-15) Be míate ŋu axɔ Fiaɖuƒea ƒe yayrawo la, ele be míanye amesiwo bɔbɔa wo ɖokui wofiaa nu wo abe ɖevi suewo ene. Yesu ɖe eƒe lɔlɔ̃ na ɖevi suewo fia esime wòkɔ wo ɖe akɔ heyra wo. (Marko 10:16) Ke mi ɖevi siwo li egbea hã ɖe? Kakaɖedzi nesu mia si be míelɔ̃ mi hehiã mi le hamea me.\n15. Yesu ƒe agbenɔnɔ ŋuti nyateƒenya kawoe woŋlɔ ɖe Luka 2:40-52, eye kpɔɖeŋu kae wòɖo ɖi na ɖeviwo?\n15 Esi Yesu gakpɔtɔ nye ɖevi la, elɔ̃ Mawu kpakple Ŋɔŋlɔawo. Esi wòxɔ ƒe 12 la, woa kple edzilawo, Yosef kple Maria, zɔ mɔ tso wo de Nazaret yi Yerusalem ɖaɖu Ŋutitotoŋkekenyui la. Esi wotrɔ gbɔna aƒe la, Yesu dzilawo kpɔe be Yesu menɔ ameha siwo nɔ mɔa zɔm la dome o. Wova kpɔe mlɔeba le gbedoxɔa ƒe akpatawo dometɔ ɖeka me wòbɔbɔ nɔ anyi le to ɖom Yudatɔ nufialawo henɔ nya biam wo. Esi wòwɔ nuku na Yesu be Yosef kple Maria menya afisi woakpɔ ye le o la, ebia be: “Ðe mienya bena, ele nam be, manɔ nusiwo nye fofonye tɔ me o mahã?” Ekplɔ dzilaawo ɖo gbɔ va aƒe, yi edzi bɔbɔ eɖokui na wo, eye eƒe nunya gade to eye wòyi edzi tsi ɖe edzi. (Luka 2:40-52) Kpɔɖeŋu nyui kae nye si Yesu ɖo na ɖevi siwo le mía dome enye si! Ele be woaɖo to wo dzilawo godoo ahatsɔ ɖe le nusɔsrɔ̃ tso gbɔgbɔmenuwo ŋu me.—Mose V, 5:16; Efesotɔwo 6:1-3.\n16. (a) Nukae ɖevi aɖewo do ɣli gblɔ esime Yesu nɔ ɖase ɖim le gbedoxɔa me? (b) Mɔnukpɔkpɔ kae li na ɖevi Kristotɔwo egbea?\n16 Abe ɖevi ene la, ɖewohĩ eɖia ɖase tso Yehowa ŋu le suku kple tso aƒeme yi aƒeme kple dziwòlawo. (Yesaya 43:10-12; Dɔwɔwɔwo 20:20, 21) Esi Yesu nɔ ɖase ɖim henɔ gbe dam na amewo le gbedoxɔa me do ŋgɔ na eƒe ku la, ɖevi aɖewo nɔ ɣli dom be: “Hosana na Dawid vi la!” Esi esia do dziku na nunɔlagãa kple agbalẽfialawo ta la, wotso ɖe eŋu be: “Èse nusi amesiawo le gbɔgblɔm mahã?” Yesu ɖo eŋu be: “Ẽ. . . . Alo miexlẽe kpɔ bena: ‘Ðeviwo kple vi nonowo ƒe nu me nèdzra kafukafu ɖo’ o mahã?” (Mateo 21:15-17) Abe ɖevi mawo ke ene la, mɔnukpɔkpɔ gã aɖe le mi ɖevi siwo le hamea me si be miakafu Mawu kple Via. Míedi mi eye míehiã mi be mianɔ mía ŋu abe Fiaɖuƒegbeƒãɖelawo ene.\nNe Afɔku Dzɔ\n17, 18. (a) Nukatae Paulo wɔ ɖoɖo ɖe nudzɔdzɔ na Kristotɔ siwo le Yudea ŋu? (b) Ŋusẽ kae Yudea xɔsetɔwo ƒe lɔlɔ̃nu faa nudzɔdzɔa kpɔ ɖe Yudatɔwo kple Trɔ̃subɔdukɔ me Kristotɔwo dzi?\n17 Nɔnɔme ka ke mee míeɖale o, lɔlɔ̃ ʋãa mí be míakpe ɖe hati Kristotɔ siwo hiã tu la ŋu. (Yohanes 13:34, 35; Yakobo 2:14-17) Lɔlɔ̃ si nɔ Paulo si na nɔviaŋutsu kple nɔvianyɔnu siwo le Yudea ye ʋãe be wòawɔ ɖoɖo ɖe nudzɔdzɔ le hame siwo le Axaya, Galatia, Makedonia, kple Asia nutowo me ŋu aɖo ɖe wo. Yometiti, dukɔa me ʋunyaʋunya, kple dɔwuame si va nusrɔ̃la siwo le Yerusalem dzie anya na Paulo yɔ “fukpekpewo,” “xaxawo,” kple “[woƒe] ŋutinuwo haha” ŋkɔ. (Hebritɔwo 10:32-34; Dɔwɔwɔwo 11:27–12:1) Eyata ekpɔ nudzɔdzɔ na Kristotɔ dahe siwo nɔ Yudea ƒe ɖoɖoa dzi.—Korintotɔwo I, 16:1-3; Korintotɔwo II, 8:1-4, 13-15; 9:1, 2, 7.\n18 Lɔlɔ̃nu faa nudzɔdzɔwo na ame kɔkɔe siwo le Yudea ɖo kpe edzi be nɔviwo ƒe kadodo kplikplikpli aɖe nɔ Yudatɔwo kple Trɔ̃subɔdukɔ me tɔ siwo subɔa Yehowa dome. Gadzɔdzɔa hã na mɔkpɔkpɔ Trɔ̃subɔdukɔ me Kristotɔwo be woaɖe ŋudzedzekpɔkpɔ afia wo hati tadeagula Yudatɔwo ɖe gbɔgbɔmenu gbogbo siwo woxɔna tsoa wo gbɔ la ta. Esia wɔe be woma nuwo le ŋutilã kple gbɔgbɔ me siaa. (Romatɔwo 15:26, 27) Nu siwo wodzɔna egbea na haxɔsetɔ siwo hiã tu la hã nye lɔlɔ̃nu faa tɔ eye lɔlɔ̃e ʋãa ame be wòadzɔe. (Marko 12:28-31) Míehiã mía nɔewo le go sia hã me ale be míada asɔ ‘eye amesi si nu ʋɛ le la tɔ naganɔ ʋɛ akpa o.’—Korintotɔwo II, 8:15.\n19, 20. Wɔ kpɔɖeŋu aɖe tsɔ fia alesi Yehowa ƒe amewo naa kpekpeɖeŋu ne afɔkuwo dzɔ.\n19 Esi Kristotɔwo nya be yewo hiã yewo nɔewo ta la, míewɔna kaba kpena ɖe mía nɔviŋutsu kple nɔvinyɔnu haxɔsetɔwo ŋu. Le kpɔɖeŋu me, bu nusi dzɔ esime anyigbaʋuʋu gblẽnuwo dzɔ le El Salvador le ƒe 2001 ƒe gɔmedzedze ŋu kpɔ ko. Nyatakaka aɖe gblɔ be: “Nɔvi siwo le El Salvador ƒe akpawo katãe wɔ kpekpeɖeŋunanadɔwo. Nɔviwo ƒe ƒuƒoƒowo tso Guatemala, United States, kple Canada va na kpekpeɖeŋu. . . . Wotu aƒe 500 kple edzivɔwo kpakple Fiaɖuƒe Akpata dzeani 3 le ɣeyiɣi kpui aɖe me. Dɔ sesẽ si nɔvi siawo siwo tsɔ wo ɖokui na va wɔ aduadui la nye ɖaseɖiɖi gã aɖe.”\n20 Nyatakaka aɖe si tso South Africa gblɔ be: “Tsiɖɔɖɔ dziŋɔ siwo gblẽ nu le Mozambique ƒe akpa gã aɖe ŋu la gblẽ nu le mía nɔvi Kristotɔwo hã ŋu. Alɔdzedɔwɔƒe si le Mozambique la wɔ ɖoɖo ɖe woƒe nuhiahiã akpa gãtɔ gbɔ kpɔkpɔ ŋu. Gake wobia be míaɖo awu xoxo siwo le nɔnɔme nyui me ɖe nɔvi siwo hiã tu. Míeƒo awu gbogbo aɖewo nu ƒu de gago gã si ƒe didime nye meta 12 me ɖo ɖe mía nɔviwo le Mozambique.” Ẽ, le mɔ siawo hã nu la, míehiã mía nɔewo.\n21 Abe alesi míegblɔe do ŋgɔ ene la, ametia ƒe akpawo katã le vevie. Ema nye nyateƒe vavã le Kristo-hamea hã ŋu. Emenɔlawo katã hiã wo nɔewo. Ele hã be woayi edzi anɔ subɔsubɔm ɖekae. Nyati si kplɔe ɖo adzro nusiwo naa esia nya wɔna dometɔ aɖewo me.\n• Mɔ ka nue ametia kple Kristo-hamea ɖi wo nɔewo le?\n• Aleke Kristotɔ gbãtɔwo wɔ nui esime hati Kristotɔwo hiã kpekpeɖeŋu?\n• Ŋɔŋlɔawo me kpɔɖeŋu siwo ɖee fia be Kristotɔwo hiã wo nɔewo hekpena ɖe wo nɔewo ŋu dometɔ aɖewo ɖe?\nAkwila kple Priskila tsɔ ɖe le ame bubuwo me\nYehowa ƒe amewo kpena ɖe wo nɔewo kple ame bubuwo ŋu ne afɔku dzɔ\nƉoe Ɖe Amewo Ɖoe Ɖe Amewo Kristotɔwo Hiã Wo Nɔewo\nw02 11/15 axa 9-14


Gɔmesese Si Le Yesu Ƒe Tafevɔsaa Ŋu\n1, 2. (a) Nu kae ana nàbu nunana aɖe be ele vevie? (b) Nu ka ta tafe lae nye nunana gãtɔ kekeake si Mawu na mí?\nNU KAE nye nu nyuitɔ kekeake si ame aɖe na wò kpɔ? Mehiã be nunanaa naxɔ asi hafi wòanye nunana nyui o. Ne nunanaa do dzidzɔ na wò alo kpɔ wò hiahiã vevi aɖe gbɔ la, àkpɔ ŋudzedze gã aɖe ɖe eŋu.\n2 Le nu siwo katã Yehowa na mí dome la, wo dometɔ ɖeka aɖe li si míehiã wu ɖe sia ɖe. Eyae nye nunana gãtɔ kekeake si Mawu na amegbetɔwo. Le ta sia me la, míava kpɔe be Yehowa dɔ Via Yesu Kristo ɖa ale be míate ŋu anɔ agbe tegbee. (Xlẽ Mateo 20:28.) Yehowa ɖee fia be yelɔ̃ mí vevie esi wòdɔ Yesu wòva xe tafe ɖe mía ta.\nNU KAE NYE TAFE LA?\n3. Nu ka tae amegbetɔwo kuna?\n3 Tafe alo fexexeɖeta lae nye ɖoɖo si Yehowa wɔ be yeaɖe amegbetɔwo tso nu vɔ̃ kple ku si me. (Efesotɔwo 1:7) Be míase nu si tae tafea le vevie ɖo gɔme la, ele be míanya nu tso nane si dzɔ le Eden-bɔa me ƒe akpe geɖewoe nye esia la ŋu. Mía dzila gbãtɔ Adam kple Xawa wɔ nu vɔ̃. Esi wowɔ nu vɔ̃ ta la, woku. Míawo hã míekuna, elabe míenyi nu vɔ̃ dome tso Adam kple Xawa gbɔ.—Kpɔ Dzesidenya 9.\n4. Ame kae nye Adam, eye nu kae nɔ esi?\n4 Esi Yehowa wɔ ŋutsu gbãtɔ Adam la, Yehowa na nu xɔasi aɖee. Ena amegbetɔ ƒe agbe deblibo Adam. Adam de blibo le ŋutilã kple susu me. Eya ta madze dɔ, atsi aku amegã alo aku gbeɖe o. Esi wònye be Yehowae wɔ Adam ta la, Yehowa le abe fofo ene nɛ. (Luka 3:38) Yehowa ɖoa dze kple Adam edziedzi. Yehowa gblɔ nu si tututu wòdi tso Adam si be wòawɔ la nɛ eye wòde dɔ dodzidzɔname aɖe esi be wòawɔ.—1 Mose 1:28-30; 2:16, 17.\n5. Nya si Biblia gblɔ be “Mawu ƒe nɔnɔme” nue wòwɔ Adam ɖo la gɔme ɖe?\n5 Wowɔ Adam ɖe “Mawu ƒe nɔnɔme” nu. (1 Mose 1:27) Yehowa de nɔnɔme siwo le abe eya ŋutɔ tɔwo ene la eme. Nɔnɔme siawo dometɔ aɖewoe nye lɔlɔ̃, nunya, dzɔdzɔenyenye kple ŋusẽ. Ena tiatiawɔwɔ ƒe ablɔɖe Adam. Menye mɔ̃e Adam nye o. Mawu wɔ Adam hena ŋutetee be wòate ŋu atiae be yeawɔ nyui alo vɔ̃. Ne ɖe Adam tiae be yeaɖo to Mawu la, anye ne enɔ agbe tegbee le Paradiso me.\n6. Nu kawoe Adam bu esi wògbe toɖoɖo Mawu? Aleke esia gblẽ nu le mía ŋui?\n6 Esi Adam meɖo to Mawu o eye Mawu tso kufia nɛ la, ebu nu xɔasi aɖewo ŋutɔ. Ebu xɔlɔ̃wɔwɔ tɔxɛ si nɔ eya kple Yehowa dome kple eƒe agbe debliboa kpakple eƒe Paradisoƒea hã. (1 Mose 3:17-19) Esi wònye be ɖe Adam kple Xawa tiae be yewomaɖo to Mawu o ta la, mɔkpɔkpɔ aɖeke meli na wo o. Le nu si Adam wɔ ta la, “nu vɔ̃ va xexea me, eye to nu vɔ̃ me ku la va, ale ku la kaka ɖe amewo katã dome, esi wo katã wɔ nu vɔ̃ ŋuti.” (Romatɔwo 5:12) Esi Adam wɔ nu vɔ̃ la, ‘edzra’ eya ŋutɔ kple míawo siaa míezu nu vɔ̃ kple ku ƒe kluviwo. (Romatɔwo 7:14) Ðe mɔkpɔkpɔ aɖe li na mía? Ɛ̃, ɖe li.\n7, 8. Nu kae nye tafe la?\n7 Nu kae nye tafe la? Gɔmesese eve koŋue le nya tafe alo fexexeɖeta ŋu. Gbã la, tafe nye fe si woxena ɖe ame ta be woaɖe asi le eŋu alo ɖe nane ta be woagbugbɔe axɔ. Evelia, enye fe si woxena ɖe nane ƒe home nu.\n8 Amegbetɔ aɖeke mate ŋu axe nu si gbegbe dome Adam gblẽ esi wòwɔ nu vɔ̃ eye wòhe ku vae na mí katã la ƒe fe gbeɖe o. Gake Yehowa wɔ ɖoɖo be yeaɖe mí tso nu vɔ̃ kple ku si me. Na míadzro tafe si ƒe ɖoɖo Yehowa wɔ kple vi siwo wòate ŋu aɖe na wò la me kpɔ.\nALE SI YEHOWA NA TAFE LAE\n9. Aleke woate ŋu axe tafe lae?\n9 Mía dometɔ aɖeke mate ŋu axe tafe ɖe agbe deblibo si Adam bu la ta gbeɖe o. Nu ka tae? Elabena mí katã míede blibo o. (Psalmo 49:7, 8) Ele be tafe si woaxe nanye amegbetɔ ƒe agbe deblibo bubu. Esia tae woyɔe be “tafe si sɔ ɖe enu” ɖo. (1 Timoteo 2:6) Ele be tafea ƒe asixɔxɔ nasɔ kple agbe si Adam bu la tɔ pɛpɛpɛ.\n10. Aleke Yehowa na tafe lae?\n10 Aleke Yehowa na tafe lae? Yehowa dɔ Via vevitɔ ɖe anyigba dzi. Via sia si ŋkɔe nye Yesu ye nye eƒe nuwɔwɔ gbãtɔ. (1 Yohanes 4:9, 10) Yesu lɔ̃ faa gblẽ Fofoa kple dziƒo si nye enɔƒe la ɖi. (Filipitɔwo 2:7) Yehowa trɔ Yesu ƒe agbe tso dziƒo va anyigba dzi ale be wodzii wònye ame deblibo eye nu vɔ̃ aɖeke menɔ eŋu o.—Luka 1:35.\nYehowa tsɔ Via si xɔ asi nɛ ŋutɔ la na tafe ɖe mía ta\n11. Aleke ame ɖeka ate ŋu axe tafe ɖe amewo katã tae?\n11 Esi amegbetɔ gbãtɔ Adam da Yehowa ƒe se dzi la, ebu agbe deblibo na amegbetɔwo katã. Ðe amegbetɔ bubu aɖe ate ŋu aɖe Adam ƒe dzidzimeviwo katã tso ku si mea? Ɛ̃. (Xlẽ Romatɔwo 5:19.) Yesu, ame si mewɔ nu vɔ̃ kpɔ o la, tsɔ eƒe agbe deblibo na wònye tafe. (1 Korintotɔwo 15:45) Woate ŋu ato eƒe agbe debliboa dzi aɖe Adam ƒe dzidzimeviwo katã tso ku me.—1 Korintotɔwo 15:21, 22.\n12. Nu ka tae wòhiã be Yesu nakpe fu nenema gbegbe?\n12 Biblia ƒo nu tso fu siwo gbegbe Yesu kpe hafi ku la ŋu. Woƒoe vevie kple atam, woklãe ɖe fuwɔameti ŋu ŋutasesẽtɔe, wòse veve helĩhelĩ ʋuu heku. (Yohanes 19:1, 16-18, 30) Nu ka tae wòhiã be Yesu nakpe fu nenema gbegbe? Elabena Satana gblɔ be amegbetɔ aɖeke mate ŋu awɔ nuteƒe na Mawu ne eto nɔnɔme dziŋɔwo me o. Yesu ɖee fia be ame deblibo ate ŋu awɔ nuteƒe na Mawu le nɔnɔme sesẽtɔ kekeake gɔ̃ hã me. Bu ale si gbegbe Yehowa anya kpɔ dzidzɔ ɖe Yesu ŋui la ŋu kpɔ!—Lododowo 27:11; kpɔ Dzesidenya 15.\n13 Aleke woxe tafe lae? Yesu tsɔ eƒe agbe ƒe asixɔxɔ yi na Fofoa. Le ƒe 33 ƒe Nisan 14 dzi, le Yudatɔwo ƒe ƒegbalẽ nu la, Yehowa ɖe mɔ Yesu ƒe futɔwo wu Yesu. (Hebritɔwo 10:10) Le ŋkeke etɔ̃ megbe la, Yehowa fɔ Yesu ɖe tsitre wòzu gbɔgbɔmenuwɔwɔ, meganye amegbetɔ o. Emegbe esi Yesu trɔ yi Fofoa gbɔ le dziƒo la, etsɔ eƒe amegbetɔ deblibo ƒe agbe ƒe asixɔxɔ na Yehowa wònye tafe. (Hebritɔwo 9:24) Esi woxe tafea alea la, mɔnukpɔkpɔ su mía si be woaɖe mí tso nu vɔ̃ kple ku si me azɔ.—Xlẽ Romatɔwo 3:23, 24.\nVI SIWO TAFEA AÐE NA WÒ\n14, 15. Nu kae wòle be míawɔ be woatsɔ míaƒe nu vɔ̃wo ake mí?\n14 Mawu ƒe nunana gãtɔ la le vi ɖem na mí xoxo. Na míadzro ale si wòle vi ɖem na mí fifia kple ale si wòaɖe vi na mí le etsɔme la me.\n15 Mawu tsɔa míaƒe nu vɔ̃wo kea mí. Mele bɔbɔe be míawɔ nu nyui ɣeawokatãɣi o. Míedaa vo eye ɣeaɖewoɣi la, míegblɔa nya alo wɔa nu siwo mesɔ o. (Kolosetɔwo 1:13, 14) Aleke míawɔ akpɔ tsɔtsɔke? Ele be míase veve ɖe nu gbegblẽ si míewɔ la ta, eye míabia Yehowa ɖokuibɔbɔtɔe be wòatsɔe ake mí. Ekema míate ŋu aka ɖe edzi be wotsɔ míaƒe nu vɔ̃wo ke mí.—1 Yohanes 1:8, 9.\n16. Nu kae míawɔ be dzitsinya nyui nanɔ mía si?\n16 Dzitsinya nyui sua mía si. Ne míaƒe dzitsinya bu fɔ mí be míewɔ nu gbegblẽ la, míesena le mía ɖokui me be míedze agɔ, mɔkpɔkpɔ bu ɖe mí eye viɖe mele mía ŋu o. Gake mele be míana ta o. Ne míeɖe kuku na Yehowa bia tsɔtsɔke la, míate ŋu aka ɖe edzi be aɖo to mí ahatsɔ míaƒe nu vɔ̃wo ake mí. (Hebritɔwo 9:13, 14) Yehowa di be míagblɔ míaƒe kuxiwo kple gbɔdzɔgbɔdzɔwo na ye. (Hebritɔwo 4:14-16) Esia ana be míanɔ ŋutifafa me kple Mawu.\n17. Yayra kawoe ate ŋu asu mía si esi Yesu va ku ɖe mía ta la ta?\n17 Agbe mavɔ nɔnɔ ƒe mɔkpɔkpɔ le mía si. “Nu vɔ̃ ƒe fetue nye ku, ke Mawu ƒe amenuvevenunanae nye agbe mavɔ to Kristo Yesu mía Aƒetɔ la dzi.” (Romatɔwo 6:23) Esi Yesu va ku ɖe mía ta ta la, míate ŋu anɔ agbe tegbee ahanɔ lãmesẽ deblibo me. (Nyaɖeɖefia 21:3, 4) Gake aleke míawɔ yayra mawo nasu mía si?\nÐE NÀÐEE AFIA BE YEKPƆ ŊUDZEDZE ÐE TAFEA ŊUA?\n18. Aleke míewɔ nya be Yehowa lɔ̃ mí?\n18 Kpɔ ale si dzi dzɔa wòe ne ame aɖe na nu nyui aɖe wò la ɖa. Tafe lae nye nunana nyuitɔ kekeake, eye ele be míada akpe na Yehowa vevie ɖe eta. Yohanes 3:16 gblɔ na mí be: “Mawu lɔ̃ xexea ale gbegbe be wòtsɔ eƒe Tenuvi la na.” Ɛ̃, Yehowa lɔ̃ mí ale gbegbe be wòtsɔ Via, Yesu, si xɔ asi nɛ ŋutɔ la na ɖe mía ta. Míenya be Yesu hã lɔ̃ mí, elabe elɔ̃ faa ku ɖe mía ta. (Yohanes 15:13) Ele be tafe si wona ɖe mía ta la nana nàka ɖe edzi be Yehowa kple Yesu lɔ̃ wò vevie.—Galatiatɔwo 2:20.\nNe míeyi edzi le nu srɔ̃m tso Yehowa ŋu la, míazu exɔlɔ̃wo eye míalɔ̃e vevie\n19, 20. (a) Aleke nàwɔ anye Yehowa xɔlɔ̃? (b) Aleke nàwɔ aɖee afia be yekpɔ ŋudzedze ɖe Yesu ƒe tafevɔsaa ŋu?\n19 Esi nèva srɔ̃ nu tso lɔlɔ̃ gã si le Yehowa si na mí ŋu la, aleke nàwɔ anye exɔlɔ̃? Mele bɔbɔe be nàlɔ̃ ame si mènya o. Yohanes 17:3 gblɔ be míate ŋu anya Yehowa. Ne èle esia wɔm la, àva lɔ̃e vevie, àdi be yeawɔ nu wòadze eŋu, eye miava zu xɔlɔ̃wo. Eya ta yi edzi nànɔ Biblia srɔ̃m be nànɔ nu srɔ̃m tso Yehowa ŋu.—1 Yohanes 5:3.\n20 Kpɔ ŋudzedze ɖe Yesu ƒe tafevɔsaa ŋu. Biblia gblɔ be, “ame si xɔa Vi la dzi sena la, agbe mavɔ le esi.” (Yohanes 3:36) Nu kae wòfia be woaxɔ Yesu dzi ase? Efia be míawɔ nu siwo Yesu fia mí. (Yohanes 13:15) Menye gbɔgblɔ ko be ‘mexɔ Yesu dzi se’ ye nye nyaa o. Ne míexɔ tafea dzi se la, ehiã be míawɔ nane tso míaƒe xɔse ŋu. Elabe Yakobo 2:26 gblɔ be: “Xɔse dɔwɔwɔ manɔŋui hã nye nu kuku.”\n21, 22. (a) Nu ka ta wòle be míade Kristo ƒe ku ƒe Ŋkuɖodzia ƒe sia ƒe? (b) Nu ka mee míadzro le Ta 6 kple 7 lia me?\n21 De Kristo ƒe ku ƒe Ŋkuɖodzia. Le fiẽ si do ŋgɔ na Yesu ƒe ku me la, Yesu fia mí be míanɔ ŋku ɖom yeƒe kua dzi. Míewɔa esia ƒe sia ƒe, eye míeyɔnɛ be Ŋkuɖodzia alo “Aƒetɔ ƒe Fiẽnuɖuɖu.” (1 Korintotɔwo 11:20; Mateo 26:26-28) Edi be míanɔ ŋku ɖom edzi be yetsɔ yeƒe agbe deblibo xe tafe ɖe mía ta. Egblɔ be: “Minɔ esia wɔm hena ŋkuɖoɖo dzinye.” (Xlẽ Luka 22:19.) Ne èdea Ŋkuɖodzia la, àɖee afia be yeɖoa ŋku tafea kple lɔlɔ̃ gã si le Yehowa kple Yesu siaa si na mí la dzi.—Kpɔ Dzesidenya 16.\n22 Tafe lae nye nunana gãtɔ kekeake si su mía si. (2 Korintotɔwo 9:14, 15) Nunana xɔasi sia aɖe vi na ame miliɔn gbogbo siwo ku la gɔ̃ hã. Míadzro ale si esia ava emee me le Ta 6 kple 7 lia me.\nNYATEƑENYA 1: MÍ KATÃ MÍEHIÃ TAFE LA\n‘Amegbetɔvi la va be yeatsɔ yeƒe agbe ana wòanye tafe na ame geɖewo.’—Mateo 20:28\nNu ka tae míehiã tafe la?\n1 Mose 3:17-19\nEsi Adam meɖo to Mawu o la, ebu xɔlɔ̃wɔwɔ tɔxɛ si nɔ eya kple Yehowa dome kple eƒe agbe debliboa kpakple eƒe Paradisoƒea hã.\nNu si Adam wɔ na be míenyi nu vɔ̃ kple ku ƒe dome.\nTafe la nye ɖoɖo si Yehowa wɔ be yeaɖe amegbetɔwo tso nu vɔ̃ kple ku si me.\nNYATEƑENYA 2: YEHOWA NA TAFE LA\n“Mawu dɔ eƒe Tenuvi la ɖo ɖe xexea me, be míakpɔ agbe to eya amea dzi.”—1 Yohanes 4:9\nAleke Yehowa na tafe lae?\nPsalmo 49:7, 8\nAmegbetɔ aɖeke mate ŋu axe tafe ɖe agbe deblibo si Adam bu la ta o.\nYehowa dɔ Via si xɔ asi nɛ ŋutɔ la ɖe anyigba dzi wodzii wònye amegbetɔ deblibo.\nRomatɔwo 3:23, 24; Hebritɔwo 9:24\nEsi wofɔ Yesu ɖe tsitre la, etrɔ yi dziƒo, eye wòtsɔ eƒe amegbetɔ ƒe agbe deblibo la ƒe asixɔxɔ na Yehowa wònye tafe.\nNYATEƑENYA 3: TAFEA NA MƆKPƆKPƆ VAVÃ SU MÍA SI\n“Atutu aɖatsi sia aɖatsi ɖa le woƒe ŋkume, eye ku maganɔ anyi akpɔ o.”—Nyaɖeɖefia 21:4\nAleke tafea ɖe vi na mí?\nWoate ŋu atsɔ míaƒe nu vɔ̃wo ake mí.\nHebritɔwo 9:13, 14\nDzitsinya nyui ate ŋu asu mía si le Mawu ŋkume.\nAgbe mavɔ ƒe mɔkpɔkpɔ le mía si.\nTafe si wona ɖe mía ta ɖee fia be Yehowa kple Yesu lɔ̃ mí vevie.\nNYATEƑENYA 4: ELE BE MÍAKPƆ ŊUDZEDZE ÐE TAFEA ŊU\n‘Mawu tsɔ eƒe Tenuvi la na, be ame sia ame si xɔa edzi sena la nakpɔ agbe mavɔ.’—Yohanes 3:16\nAleke míaɖee afia be míekpɔ ŋudzedze ɖe tafe si Mawu na la ŋu?\nNya Yehowa kple Yesu eye nàsrɔ̃ wo.\nDe Kristo ƒe ku ƒe Ŋkuɖodzi la ƒe sia ƒe.\nYohanes 3:36; Yakobo 2:26\nWɔ nu si yi ŋgɔ wu gbɔgblɔ ko be ‘mexɔ Yesu dzi se.’ Wɔ nu si Yesu fia la dzi.\nYehowa Na ‘Tafe Ðe Ame Geɖewo Ƒe Xɔxɔ Ta’\nNufiafia bɔbɔe sia si le vevie ŋutɔ la ate ŋu akpe ɖe ŋuwò nàte ɖe Mawu ŋuWEB:OnSiteAdTitleYehowa Na ‘Tafe Ðe Ame Geɖewo Ƒe Xɔxɔ Ta’


Hadzidzi 66—Miɖe Gbeƒã Nya Nyui Mavɔ La | Kristotɔwo Ƒe Ha\nGBE BUBU Afrikaans Albanian Amharic Armenian Aukan Aymara Azerbaijani Azerbaijani (Cyrillic) Baoule Bassa (Cameroon) Batak (Karo) Batak (Simalungun) Batak (Toba) Belize Kriol Biak Bicol Bislama Boulou Bulgarian Cambodian Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Chitonga (Malawi) Chitumbuka Chiyao Chokwe Cibemba Cinyanja Croatian Damara Dangme Danish Dayak Ngaju Douala Drehu Dutch Edo Esan Estonian Eŋlisi Eʋegbe Faroese Fijian Finnish Fon Franse Ga German Greek Guarani Gun Haitian Creole Herero Hiligaynon Hiri Motu Hungarian Icelandic Igbo Iloko Indonesian Isoko Italian Javanese Kabiye Karen (S'gaw) Kikamba Kikaonde Kikongo Kikuyu Kiluba Kinyarwanda Kirghiz Kiribati Kirundi Kisi Kisonge Kongo Korean Kosraean Krio Kurdish Kurmanji (Caucasus) Kwangali Kwanyama Laotian Latvian Lhukonzo Lingala Lithuanian Luganda Luo Luvale Macedonian Macua Malagasy Malay Malayalam Mam Mambwe-Lungu Mapudungun Mauritian Creole Mazatec (Huautla) Mixtec (Guerrero) Moore Myanmar Ndau Ndebele Ndebele (Zimbabwe) Nepali Ngabere Ngangela Ngiemboon Nias Nigerian Pidgin Norwegian Nyaneka Nyungwe Nzema Oromo Ossetian Otetela Pangasinan Papiamento (Curaçao) Persian Pidzin (Kamerun) Polish Ponapean Portuguese Portuguese (Portugal) Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Romanian Russian Samoan Sango Sena Sepedi Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovenian Solomon Islands Pidgin Spanish Sranantongo Sunda Swahili Swedish Tagalog Tahitian Tatar Telugu Tetun Dili Thai Tigrinya Tojolabal Tok Pisin Totonac Tshiluba Tsonga Turkish Tuvaluan Twi Ukrainian Umbundu Urhobo Uruund Venda Vietnamese Wallisian Wolaita Xhosa Yapese Yoruba Zulu\nMiɖe Gbeƒã Nya Nyui Mavɔ La\n(Nyaɖeɖefia 14:6, 7)\n1. Ɣeaɖeɣi la, Fiaɖuƒenya la nɔ ɣaɣla.\nFifia woɖe dzidzimevia ŋu nya la fia.\nNublanuikpɔkpɔ kple dzɔdzɔenyenye na be\nMawu kpɔ nu vɔ̃ nɔnɔme si me míele.\nEɖo tame be Via naɖu anyigba dzi.\nNe ɣeyiɣia de la,\nFiaɖuƒe la aɖu dzi.\nAkplɔ Via ƒe ŋugbetɔ la ava egbɔ;\nAme tiatiawo ƒe ha sue la ŋu woakɔ.\n2. Wogblɔ nya nyui si míele gbeƒã ɖem la ɖi.\nMa’u ɖoe be yeaɖee fia le ɣeyiɣi sia dzi.\nDzi dzɔa mawudɔlawo be wowɔa dɔ la,\nKpena ɖe mía ŋu míeɖea gbeƒã Fiaɖuƒea.\nDɔdeasi kple bubue wònye na mí egbea\nBe míadzi ha akafu\nMawu ƒe ŋkɔ gã la.\nEƒe ŋkɔ si le mía ŋu la nye bubu gã;\nNya nyui mavɔ si míele gbeƒã ɖem la hã.\n(Kpɔ Marko 4:11; Dɔw. 5:31; 1 Kor. 2:1, 7 hã.)\nMiɖe Gbeƒã Nya Nyui Mavɔ La (Hadzidzi 66)


Gbetakpɔxɔ—Tata Si Míesrɔ̃na | July 15, 2005\nGBE BUBU Albanian Bicol Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Czech Danish Dutch Estonian Eŋlisi Eʋegbe Franse Ga German Greek Hiligaynon Hungarian Igbo Indonesian Italian Japanese Korean Latvian Lithuanian Malagasy Malayalam Norwegian Ossetian Papiamento (Curaçao) Polish Portuguese Rarotongan Romanian Samoan Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Tagalog Thai Tsonga Turkish Ukrainian Urdu Vietnamese\nEsi blema Israel-fia Salomo mewɔ nuteƒe na Mawu le eƒe tsitsime o ta la, ɖe míate ŋu aƒo nya ta be womafɔe ɖe tsitre oa?—Fiawo I, 11:3-9.\nTogbɔ be Biblia yɔ ŋutsu kple nyɔnu xɔsetɔ aɖewo, siwo anɔ eme be woafɔ wo ɖe tsitre godoo ƒe ŋkɔ hã la, megblɔna le amesiame si ŋkɔ wòyɔna la ŋu tẽ be tsitretsitsi mɔkpɔkpɔ li nɛ o. (Hebritɔwo 11:1-40) Gake le Salomo gome la, míate ŋu asusu nyametsotso si tɔgbe Mawu awɔ to alesi woƒo nu tso eŋu esime wòku la tsɔtsɔ sɔ kple alesi woƒo nu tso nuteƒewɔla aɖewo ŋui esime woku me.\nNɔnɔme eve ko mee Ŋɔŋlɔawo gblɔ le be ame kukuwo ate ŋu anɔ—anyimanɔmanɔ hena ɣeyiɣi aɖe ko kple tsɔtsrɔ̃ ɖikaa. Woatsɔ amesiwo wotso afia na be womedze na tsitretsitsi o la aƒu gbe ɖe “Gehenna” alo “dzota” me. (Mateo 5:22; Marko 9:47, 48, NW; Nyaɖeɖefia 20:14) Amesiawo dometɔ aɖewo anye ame eve gbãtɔwo, Adam kple Xawa, yomemɔfiala Yuda Iskariot, kple ame bubu aɖewo siwo ku esime Mawu drɔ̃ ʋɔnu wo, abe Noa ƒe ŋkekea me tɔwo kple amesiwo nɔ Sodom kple Gomora ene. * Le ku me la, amesi nu woave afɔ wo ɖe tsitre la lalana le ameƒomea ƒe yɔdo—Sheol, alo Hades—me. Esi Biblia nɔ nu ƒom tso amesiwo woafɔ ɖe tsitre ƒe etsɔme ŋu la, egblɔ be: “Atsiaƒu ɖe ame kuku, siwo le eme la, hena, eye ku kple tsiẽƒe woɖe ame kuku, siwo le wo si la, hena, eye wodrɔ̃ ʋɔnu amesiame ɖe eƒe dɔwɔwɔwo nu.”—Nyaɖeɖefia 20:13.\nEyata nuteƒewɔla siwo ŋu woƒo nu tsoe le Hebritɔwo ta 11 lia me la, le Sheol, alo Hades, hele ame kukuwo ƒe tsitretsitsi lalam. Amesiawo dometɔ aɖewoe nye Mawu subɔla wɔnuteƒe siwo nye Abraham, Mose, kple Dawid. Fifia de ŋugble tso alesi Biblia ƒoa nu tso woƒe ku ŋui ŋu kpɔ. Yehowa gblɔ na Abraham bena: “Ke wò la, àyi ɖe tɔgbuiwòwo gbɔ le ŋutifafa me, eye àku amegã belibeli hafi àku.” (Mose I, 15:15) Yehowa gblɔ na Mose bena: ‘Kpɔ ɖa, àɖamlɔ tɔgbuiwòwo gbɔ.’ (Mose V, 31:16) Biblia gblɔ le Salomo fofo, Dawid, ŋu be: “Dawid mlɔ fofoawo gbɔ, eye woɖii ɖe Dawid ƒe du la me.” (Fiawo I, 2:10) Eyata nyagbɔgblɔ ‘anyimɔmlɔ ɖe tɔgbuiawo alo fofoawo gbɔ’ nye egbɔgblɔ le mɔ bubu nu be amesi ku la le Sheol.\nNukae dzɔ ɖe Salomo dzi esime wòku? Biblia ɖo eŋu be: “Ɣeyiɣi, siwo katã Salomo ɖu fia le Yerusalem ɖe Israel blibo la dzi la, le ƒe blane. Eye Salomo mlɔ fofoawo gbɔ, eye woɖii ɖe fofoa Dawid ƒe du la me.” (Fiawo I, 11:42, 43) Eyata edze abe susu le eme be míaƒo nya ta be Salomo le Sheol, alo Hades ene, hele tsitretsitsi tso ame kukuwo dome lalam.\nNyataƒoƒo sia fia be edze abe woava fɔ ame bubu siwo ŋu Ŋɔŋlɔawo gblɔ le tẽ be ‘womlɔ wo tɔgbuiawo alo fofoawo gbɔ’ ɖe tsitre ene. Le nyateƒe me la, woƒo nu tso fia siwo va ɖu dzi kplɔ Salomo ɖo dometɔ geɖe ŋu alea, togbɔ be womewɔ nuteƒe o hã. Esia menye nya wɔmoya o, elabena “tsitretsitsi li na ame dzɔdzɔewo kple ame madzɔmadzɔwo siaa.” (Dɔwɔwɔwo 24:15) Ke hã nya lae nye be, ne wova fɔ ‘amesiwo katã le ŋkuɖodziyɔdowo me’ ɖe tsitre vɔ megbe ko hafi míava nya amesiwo nu wove hena tsitretsitsi la kɔte. (Yohanes 5:28, 29) Eyata le esi teƒe be míagblɔ be woafɔ blematɔ aɖe alo womafɔe o la, míalala, aɖo ŋu ɖe Yehowa ƒe nyametsotso deblibo ŋu boŋ.\n^ mm. 4 Kpɔ Eŋlisigbe me Gbetakpɔxɔ, June 1, 1988 ƒe axa 30-1.\nw05 7/15 axa 31\nNufiafia Vavãtɔwo Afikae Nàte Ŋu Akpɔ Wo Le?\nNufiafia Vavãtɔ Siwo Dzea Mawu Ŋu\nWonye Trewo ke Woƒe Dzi Dze Eme le Yehowa Subɔsubɔ Me\n“Numekɔkɔ” Ku Ðe Biblia Ŋu Tso Russia Ƒe Agbalẽdzraɖoƒe Xoxotɔ\n“Yehowa Kple Gideon Tɔe Nye Yi La!”\n‘Aɖaŋudzela Léa Ŋku Ðe Eƒe Afɔɖeɖe Ŋu’\n“Miyi Edzi Mianɔ Amesi Ƒomeviwo Mienye La Dom Kpɔ”\nÈwɔa Nuteƒe Le Nusianu Mea?\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo GBETAKPƆXƆ—TATA SI MÍESRƆ̃NA July 15, 2005\nƉoe Ɖe Amewo Ɖoe Ɖe Amewo GBETAKPƆXƆ—TATA SI MÍESRƆ̃NA July 15, 2005\nGBETAKPƆXƆ—TATA SI MÍESRƆ̃NA July 15, 2005


Ɖo ŋku dzudzɔgbe la dzi, ne nawɔe kɔkɔe, abe alesi Yehowa, wo Mawu, de se na wò ene.\nYesu gblɔ na wo bena: Nyee nye agbebolo la, amesi vaa gbɔnye la, dɔ mele ewu ge akpɔ o; eye amesi le dzinye xɔm le sesem la, tsikɔ mele ewu ge akpɔ o.\n Eyata aʋawɔlawo katã nazɔ aƒo xlã du la akpe ɖo zi ɖeka; alea woawɔ ŋkeke ade sɔŋ. Eye nunɔla adre natsɔ akɔfɛ adre adze aɖaka la ŋgɔ. Ke le ŋkeke adreagbe la woazɔ aƒo xlã du la akpe ɖo zi adre, eye nunɔlawo naku akɔfɛawo.\n Ale wowu dziƒo kple anyigba kple wo me nu gbogboawo katã nu enye si. Eye Mawu wu eƒe ɖo, si wòwɔ la nu le ŋkeke adreagbe, eye wòdzudzɔ le ŋkeke adreagbe tso eƒe do, siwo katã wòwɔ la me. Eye Mawu yra ŋkeke adrelia, eye wòkɔ eŋuti, elabena eya dzi wòdzudzɔ eɖokui le tso eƒe dɔwɔwɔ, siwo katã Mawu wɔ, eye wòna wodo la me.\n Eye Mawu gblɔ bena: Esia enye nubabla, si meɖo anyi le mía kple miawo kple nu gbagbe, siwo katã le mia gbɔ la dome hena dzidzimeawo katã tegbetegbe la ƒe dzesi. Meɖo nye anyieʋɔ ɖe alilikpowo ŋu, bena wòanye nubabla, si le mía kple anyigba dome la ƒe dzesi. Eye ava me bena, ne mele ƒu ƒom alilikpowo le dziƒo, eye anyieʋɔ ɖi ɖe alilikpoawo ŋu lã, ekema maɖo ŋku nye nubabla, si mebia kpli mi kpakple ŋutilã sia ŋutilã, siwo me agbegbɔgbɔ le la dzi, eye tsi magaɖɔ aɖe anyigba la bena, nu gbagbewo katã natsrɔ̃ o. Eyata ne anyieʋɔ do ɖe alilikpowo ŋu la, makpɔe ahaɖo ŋku nubabla, si le Mawu kple ŋutilã, siwo katã me agbegbɔgbɔ le le anyigba dzi dome la dzi tegbee.